وه‌زاره‌تى نه‌وت ئامارى داهاتى مانگى تشرینى یه‌كه‌مى رابردوو ئاشكرا ده‌كات » پێگەی تۆڕی میدیای عێراقی\nوه‌زاره‌تى نه‌وت ئامارى داهاتى مانگى تشرینى یه‌كه‌مى رابردوو ئاشكرا ده‌كات\nوه‌زاره‌تى نه‌وت،ئه‌مڕۆ یه‌كشه‌ممه،ئامارى داهاتى مانگى تشرینى یه‌كه‌مى رابردوو ئاشكرا كرد.\nله راگه‌یاندراوێكى وه‌زاره‌تى كه وێنه‌یه‌كى ده‌ستى ئاژانسى هه‌واڵى عێراقى(اه‌ع)كه‌وتووه رایگه‌یاند:" به‌پێى ئاماره سه‌ره‌تاییه‌كانى كۆمپانیاى به‌بازاركردنى نه‌وت"سۆمۆ" كۆى گشتى هه‌نارده‌كردن و داهاتى نه‌وت بۆ مانگى تشرینى یه‌كه‌مى رابردوو "89" ملیۆن و "153" هه‌زار و "899" به‌رمیل نه‌وتى خاو هه‌نارده كراوه ،داهاته‌كه‌شى نزیكه‌ى (3) ملیار و(430) ملیۆن و (630) هه‌زار دۆلار بووه .\nئاماژه به‌وه‌كرا"كۆى گشتى هه‌نارده‌ى نه‌وتى خاو بۆ مانگى تشرینى یه‌كه‌مى رابردوو له كێڵگه نه‌وتیه‌كانى ناوه‌ڕاست و باشورى عێراق گه‌یشته نزیكه‌ى (86) ملیۆن به‌رمیل و له كێڵگه‌كانى كه‌ركوك له رێگاى به‌نده‌ى جیهانه‌وه گه‌یشته دوو ملیۆن و (867) هه‌زار و(637) به‌رمیل ،له باره‌ى هه‌نارده‌ى نه‌وته‌وه بۆ ئوردن 263 هه‌زار به‌رمیل هه‌نارده كراوه".\nجه‌ختیشكرایه‌وه " رۆژانه هه‌نارده‌ى نه‌وت گه‌یشتنه دوو ملیۆن و (876) هه‌زار به‌رمیل نه‌وت ،نرخى هه‌ر به‌رمیل نه‌وتێك به 38 دۆلار و 480 سه‌نت فرۆشراوه".


رۆژهەڵات شەڕی براكوژی لەپەكەكە قبوڵ ناكا. هاوار بازیان – Giareng\nرۆژهەڵات شەڕی براكوژی لەپەكەكە قبوڵ ناكا. هاوار بازیان\nلە 25 مارس , 2015\nهەمیشە سووكە نیگەرانییەك لە ناخی هەر كوردێكی رۆژهەڵاتیدا هەبووە كە نەكا سیاسەتەكانی پارتی كرێكارانی كوردستان (پ.ك.ك) بۆ باشورو رۆژئاوا لەرۆژهەڵاتی كوردستانیش دووپات بكرێنەوە.\nهاوكات كورد لە رۆژهەڵات كە دوا پارچەیە هێشتا بەئازادی و رزگاری نەگەیشتووە هەمیشە سۆزێكی بۆ گەریلا هەبووە كە پەیامی “رزگاریی نەتەوەیی” هەڵگرتووە، بەڵام رووداوەكەی چەند رۆژی رابردوو تێكهەڵچوونی پەكەكە و هێزێكی حیزبی دیموكراتی كوردستانی ئێران لە سەر سنوورەكانی رۆژهەڵات و باشوور كە كوژراو و برینداری لێكەوتەوە خەریكە زیان بەو بۆچوونە دەگەیەنێ و نیگەرانییەكی رەوا هەموو كورد بەتایبەت لە رۆژهەڵات دەگرێتەوە.\nئەو رووداو و ئاڵۆزییە لای حیزبی دیموكرات شتێكی چاوەڕوانكراو بوو و لەمێژبوو پێیوابوو پ.ك.ك وازی لە “دەستوەردانی” كاروباری پارچەكانی دیكە نەهێناوە، بەڵام ئەوەی جێگەی سەرنجە جۆر و كاتی رووداوەكەیە. حیزبی دیموكرات كە یەكەمجارە بەئاشكرا دەكەوێتە بەر تاقیكارییەكی سیاسەتەكانی پ.ك.ك لە رۆژهەڵات، ئامادە نابی ملكەچی خواستەكانی ئەو هێزە بی كە داوا دەكا پێشمەرگەكانی دیموكرات ناوچەكە (كێلەشین، سەقەر و خنێرە) چۆڵ بكەن. دیموكرات پێیوایە ئەگەر ئێستە لەبارەی ناوچەكانی سەر بەخۆی لە رۆژهەڵات هەڵوێستێكی توندی نەبی، رەنگە دواتر زۆر ئەستەم بی خۆی لە “پاوانخوازییەكانی پ.ك.ك” دەرباز بكا. هەربۆیە چاوەڕوان دەكرێ دیموكرات بەرامبەر ئەو رووداوە كە خۆیان بە رەسمی لە راگەیەنراوێكدا بە “شەڕفرۆشی”ی پ.ك.ك ناویان بردووە هەڵوێستی توندی هەبی. نیگەرانییەكە ئەوەیە كە پارتی كرێكارانیش پێیوایە دەبێ هەر لە ئێستەوە بە هێزەكانی رۆژهەڵات بڵێ “كوردستان سنووری نییە و هەموو شوێنێك بە مەیدانی خەباتی خۆمان دەزانین”. ئەو جیاوازییە گەورە ئەگەر ئەمڕۆش ئاگری شەڕ خۆش نەكا، بە دڵنیایییەوە بەردەوام سێبەری لەسەر باری سیاسیی كورد لە رۆژهەڵات دەبی.\n2.گومانی یەكدەستبوونی پ.ك.ك و ئێران دەكرێ\nچوونەوەی پێشمەرگەكانی دیموكرات بۆ ناوەخۆی رۆژهەڵات راستەوخۆ پاش نائارامییەكانی مهاباد (دوای گیان لە دەستدانی كچێك بەهۆی نیازی دەستدرێژی كارمەندێكی ئەمنیەتی) هات كە چاوەڕوان دەكرا هێزەكانی رۆژهەڵاتی بەتایبەت دیموكرات بە چەند چالاكییەك هەڵوێستیان هەبی. كۆماری ئیسلامی لە ناوەخۆ تا ئێستەش سەرقاڵی گرتنی خەڵك و چاودێریكردنی چالاكان و هەرجۆرە جووڵەیەكە. هاوكات ئەمساڵ كۆماری ئیسلامی زیاتر لە هەمیشە سەرقاڵی كێشە ناوەخۆیی و دەرەكییەكانە هەر لە تێكەڵبوونی بە شەڕی داعش لە عێراق، حوسییەكان لە یەمەن، دۆخی سووریا و بەرنامە ئەتۆمییەكەی كە دیسان بەرەو هەڵدێڕ دەڕوات. بۆیە حیزبی دیموكرات لەزاری جێگری سكرتێری گشتییەوە نایشارێتەوە “بۆمان درەكەوتووە جۆرێك هاوئاهەنگی لەنێوان پەكەكە و سوپای پاسدارانی كۆماری ئیسلامیدا هەیە” تا لە ناوچەكەدا تەگەرە بۆ چالاكیی پێشمەرگەكانی حیزب درووست بكەن. هاوكات باس لە بڵاوەپێكرانی هێزی سوپای پاسداران لە هەمان ناوچەدا دەكرێ. ئەو لێدوان و بۆچوونانە نابێ بەئاسایی و بێ كێشە لێكبدرێنەوە.\n3.هێزە رۆژهەڵاتییەكان یەكدەنگن\nسەرجەم حیزب و لایەنە سیاسی و سەرەكییەكانی دیكەی رۆژهەڵاتی كوردستان لەو نیگەرانییەی حیزبی دیموكرات تێدەگەن و ئەوانیش هەست بەمەترسیی “پاوانخوازی”ی پ.ك.ك لە رۆژهەڵات دەكەن. هەموویان لە چەپ و ئیسلامی و عیلمانییەوە رووی گلەیییان لە پ.ك.ك كردووە. ئەوان نموونەی “پارتی چارەسەریی دیموكراتیك” لە باشوور و “پەیەدە” لە رۆژئاوایان هەیە كە هەردووكیان سەر بە پارتی كرێكارانی كوردستانی باكورن. لەبارەی رۆژهەڵاتی كوردستانەوە، “كۆمەڵگای دیمۆكراتیك و ئازادی رۆژهەڵات (كۆدار)” كە پێشتر هەمان پژاك بوو وەك نوێنەری پارتی كرێكارانی كوردستان بۆ رۆژهەڵات دێتە دانان. بۆیە رۆژهەڵاتییەكان نیگەرانن لەوەی ئەگەر ئەمڕۆ پ.ك.ك خۆی بسەپێنێ، دوارۆژی كورد لە رۆژهەڵات لەدەستی هێزە ناوخۆیییەكان دەردەچێ و لەو بڕوایەدان “هێزێكی وەك پ.ك.ك ناتوانێ لە واقعی كوردی رۆژهەڵات تێبگا و سوودی هەبی”.\nقبووڵكردنی سیاسەتی پ.ك.ك بۆ هێزەكانی تر هەندێك دژوارە، بەتایبەت كە تەمەنی حیزبی دیموكرات لە رۆژهەڵات 2 ساڵ لە تەمەنی بەڕێز ئۆجەلان و 28 ساڵ لە پارتی كرێكاران زیاترە! سیاسەتەكانی پ.ك.ك لە رۆژهەڵات زیاتر وەك “سڕینەوە”ی هێزەكانی تری وەك كۆمەڵە و دیموكرات لێكدەدرێتەوە، بۆیە هەرجۆرە جووڵەیەكەی ئەو هێزەی باكوور بەزمانی شك و گومان هەڵسەنگاندنی بۆ دەكرێ. بەردەوامبوونی ئەو دۆخە بەرەو شەڕی براكوژیمان دەبا و جێگەی مەترسییە.\nئەوەی ئێستە لەنێوان دیموكرات و پەكەكە روو دەدا و شەڕی تێكەوتووە، تەنیا خزمەت بە یەك لایەن دەكات كە ئەویش هەمان كۆماری ئیسلامییە! بۆیە پەكەكە ئەگەریش راستەوخۆ لەداوی ئەو پیلانەی ئێران نەكەوتبێ، وەك تۆمەتباری یەكەمی ئەو رووداوە دادەنرێ. چاوەڕوان دەكرا پ.ك.ك وشیارتر و نەتەوەیی تر بجووڵێتەوە و دەست بۆ چەك نەبا و رێز لە پێگەی خۆی بگرێ كە لای بەشێكی زۆری رۆژهەڵاتییەكان بەدەستی هێناوە، چونكە هیچ بیانوویەك ناتوانێ وەڵامی كوژرانی كوردێك بە دەستی كوردێكی تر بداتەوە، بەتایبەت كوردی رۆژهەڵات ناتوانێ قبووڵی ئەوە بكا لە شاخ بەدەستی كورد بێتە كوشتن و لەناو شاردا بەدەستی كۆماری ئیسلامی دستگیر و لەسێدارە بدرێ.


خولی بەرھەمھێنانی كشتوكاڵی بەشێوەی ئۆرگانی کۆتایی ھات و بروانامە بەخشرایە بەشداربوان\nبەسەرپەرشتی به‌رێوبه‌رایه‌تی کشتوکاڵی سلێمانی و بەھاوکاری ژووری بازرگانی و پیشەسازی سلێمانی خولی به‌رهه‌مهێنانی كشتوكاڵی ئۆرگانی لە خانوە پلاستیکیەکاندا بۆ بەشێک لە ئەندازیارانی كشتوكاڵی سلێمانی کۆتایی ھات و بروانامە بەخشرایە بەشداربوان.\nئەمرۆ ٢٠١٨/٣/٢٥ قۆناغی دووھەمی خولی راھێنانی ئەندازیارانی کشتوکاڵی بەرێوەچوو کە تیایدا سیروان محەمەد، سەرۆکی ژووری بازرگانی سلێمانی لە وتەیەکدا رایگەیاند "بە ھەموو شێوەیەک پشتوانی لەو پرۆژانە دەکەین کە دەبنە ھۆی بەھێزکردنی کەرتی کشتوکاڵ لە ھەرێمی کوردستاندا و ھیواش ده‌خوازین ئەندازیارانی بەشدار بووی خولەکە ببنە رێنمایکەری جوتیاران و بتوانن جوتیارانی خانووی پلاستیکی بە دواهه‌مین داھێنانەکانی بواری کشتوکاڵ ئاشنابکەن و ببنەھۆی بەرزكردنه‌وه‌ی کوالێتی بەرھەمی کشتوکاڵی و زیادکردنی بڕی بەرھەم ھێنان لە کوردستان".\nسیروان محەمەد جەختی لەوەش کردەوە "وەک ژووری بازرگانی و پیشەسازی سلێمانی بە بەردوامی ھەوڵ دەدەین کەرتی کشتواڵ پێشبخەین و ئامادەین پشتگیری ئەو پرۆژانە بکەین کە دەبنە ھۆی پێشخستنی ئەم کەرته".\nلای خۆشیه‌وه رزگار حه‌مه خدر، جێگری به‌رێوبه‌ری كشتوكاڵی سلێمانی رایگه‌یاند ''زۆر سپاسی ژووری بازرگانی و پیشه‌سازی سلێمانی ده‌كه‌ین كه هه‌میشه خه‌مخۆری كه‌رتی كشتوكاڵ بوون له‌رێگه‌ی هاوكاری مادی و سپۆنسه‌ر كردنی پرۆژه‌كانه‌وه هه‌وڵی به‌ره‌وپیش بردن و به‌هێزكردنی ئه‌م كه‌رته‌یان داوه، تازه‌ترین پرۆژه‌یان هه‌وڵی ره‌خساندنی هه‌لی كار كردنه بۆ ئه‌و ئه‌ندازیاره كشتوكاڵیانه‌ی كه دوای ته‌واوكردنی خوێندن دانه‌مه‌زراون له‌رێگه‌ی كردنه‌وه‌ی خولێكی به‌هێزكردنه‌وه دوباره راده‌هێنرێنه‌وه و ئاماده ده‌كرێن بۆ ئه‌وه‌ی سه‌رپه‌رشتی خانوی پلاستیكی و نوسینگه و كۆمپانیا كشتوكاڵیه‌كان بكه‌ن".


ئادۆريز بە تەمەنى ٣٥ ساڵيەوە مێژوو لەگەڵ بلباو دەنوسێتەوە.. – كوردسپۆرت\nسەرەكى/ ئەوروپا/ئادۆريز بە تەمەنى ٣٥ ساڵيەوە مێژوو لەگەڵ بلباو دەنوسێتەوە..\nئادۆريز بە تەمەنى ٣٥ ساڵيەوە مێژوو لەگەڵ بلباو دەنوسێتەوە..\nشەوى رابردوو لە ميانى ياريەكانى جەولەى چوارەمى قۆناغى كۆمەڵەكانى يۆرۆليگ يانەى ئەتلەتيك بلباو لە نێو ياريگاى سان ماميس ميواندارى لە يانەى جينيك كرد و توانى بە پێنج گۆڵ بەرامبەر سێ گۆڵ ياريەكە بباتەوە.\nلەو ياريەدا هێرشبەرى ئسپانى (ئارتيز ئادۆريز) ژمارەيەكى پێوانەيى تۆمار كرد, ئەويش دواى ئەوەى توانى پێنج گۆڵ لە خولەكەكانى (٨ و ٢٤ و ٤٤ و ٧٤ و ٩٤) تۆمار بكات و مێژوويەكى نوێ لە ئەتلەتيك بلباو بنوسێتەوە بەوەى كە تاكە ياريزانە لە يانەكەدا پێنج گۆڵ لە ئاستى پاڵەوانێتيە ئەوروپيەكاندا تۆماربكات.\nئارتيز ئادۆريز دووەم ياريزانى ئسپانيە كە توانيويەتى لە پاڵەوانێتيە ئەوروپيەكان پێنج گۆڵ بكات و لە دواى خوسيە ئەنتۆنۆ زاڵدوا ياريزانى بارشەلۆنەوە دێت كە لە ساڵى ١٩٦٥ توانى بەرامبەر ئۆتريخت پێنج گۆڵ بكات.\nهەروەها ئادۆريزى تەمەن ٣٥ ساڵ لە دواى ڤيديڵ ئۆريارتى بە يەكەم ياريزانى ئەتلەتيكۆ دادەنرێت كە توانيبێتى پێنج گۆڵ بكات, پێشتر ڤيديڵ ئۆريارتى لە ليگاى ئسپانى لە ساڵى ١٩٦٧ بەرامبەر رياڵ بيتس توانى پێنج گۆڵ بكات.


◄ ئەنجام: Found 218, page 1 of 22 Items per page: 🗐 1 🗐 5 🗐 10 🗐 25 🗐 50 🗐 100\n🔎 لێ گەڕیان - 📼 ڤیدیۆ▾\n📅 دەمێ تومارکرنێ Aug 17 2016 12:32PM\n👁 ئەڤ بابەتە 14,525 جار هاتیە دیتن\n... [ زێدە... 👁] ✖ ✖ 📼 0 0 ✔ 86% ✍ م.ب. 17-8-2016 12:32:50\n📅 دەمێ تومارکرنێ Aug 17 2016 2:11PM\n👁 ئەڤ بابەتە 13,987 جار هاتیە دیتن\n... [ زێدە... 👁] ✖ ✖ 📼 0 1 ✔ 86% ✍ م.ب. 17-8-2016 14:11:16\n📅 دەمێ تومارکرنێ Aug 17 2016 2:14PM\n👁 ئەڤ بابەتە 13,082 جار هاتیە دیتن\n... [ زێدە... 👁] ✖ ✖ 📼 0 0 ✔ 76% ✍ م.ب. 17-8-2016 14:14:25\n📼 Völkermord in Dersim ڤیدیۆ\n📅 دەمێ تومارکرنێ Nov 12 2021 8:43PM\n... [ زێدە... 👁] ✖ ✖ 📼 0 0 ✔ 90% ✍ هـ.ب. 12-11-2021 20:43:34\n📼 Курдские солдаты празднуют освобождение Берлина ڤیدیۆ\n👫 ناڤێ تومارکەری راپەڕ عوسمان عوزێری\n📅 دەمێ تومارکرنێ Dec 22 2021 4:46PM\n👁 ئەڤ بابەتە 142 جار هاتیە دیتن\n2 мая 1945 года советские курдские солдаты празд [ زێدە... 👁] ✖ ✖ 📼 0 1 ✔ 99% ✍ ر.ع.ع. 22-12-2021 16:46:47\n📅 دەمێ تومارکرنێ Mar 22 2021 10:53AM\n... [ زێدە... 👁] ✖ ✖ 📼 0 1 ✔ 99% ✍ ب.ج. 22-3-2021 10:53:59\n👁 ئەڤ بابەتە 12,376 جار هاتیە دیتن\n📅 دەمێ تومارکرنێ Nov 1 2016 12:11PM\n👁 ئەڤ بابەتە 23,099 جار هاتیە دیتن\nئەحمەد هەردی [ زێدە... 👁] ✖ ✖ 📼 0 1 ✔ 80% ✍ هـ.ب. 1-11-2016 12:11:12\n📅 دەمێ تومارکرنێ Dec 1 2019 1:02AM\n👁 ئەڤ بابەتە 5,568 جار هاتیە دیتن\nئەشواق حەجی روبەڕوو لەبەردەم ئەو داعشەی دەستدرێژیی [ زێدە... 👁] ✖ ✖ 📼 0 1 ✔ 96% ✍ ج.ع.ئـ. 1-12-2019 1:02:48\n📅 دەمێ تومارکرنێ Aug 25 2020 10:55PM\n👁 ئەڤ بابەتە 3,085 جار هاتیە دیتن\n... [ زێدە... 👁] ✖ ✖ 📼 0 0 ✔ 86% ✍ هـ.ب. 25-8-2020 22:55:43\nپەرتوک PDF 13,157\n🗄 ژێدەر 17,444\n| دروستکرنا لاپەری 7,784 چرکە!


کۆدی هەواڵ: 4934\nڕێکەوتی بڵاوکردنەوە: 12:32 - 2022/02/02\nبەپێی هەواڵی کوردپرێس، گۆڤاری سیاسیی نەیشتن-ی ئەمریکا لە وتارێکدا گۆڕانکارییەکانی ئەمدواییەی باکووری ڕۆژهەڵاتی سووریای تاوتوێ کردووە و دەڵێت هێرشی ئەمدواییەی داعش بۆسەر زیندانی حەسەکە درێژەی پیلانگێڕیەکانی تورکیایە لە دژی کوردەکانی سووریا.\nئەم گۆڤارە دەنووسێت تورکیا پاڵنەری هاتوچۆی ئاسانی ئەندامانی داعشە بۆ ژێر ناوچەی ژێر کونترۆڵی کوردانی سووریا و ئاماژەش دەدات بە دابەزینی ئاستی جەماوەریی سەرۆک کۆماری تورکیا و ئیدیعا دەکات هێرشی ئەمدواییەی داعش بۆسەر زیندانی سەناعە لە کوردستانی سووریا بەشێکە لە پیلانگێڕیی تێکدانی ئاسایشی ناوچەی ژێر کونترۆڵی کوردانی سووریا لە لایەن تورکیاوە ئەوەش بە ئامانجی بەلاڕێدا بردنی هزری گشتیی تورکیا لە گرفتە ئابوورییەکان.\nگۆڤارە ئەمریکییەکە، ڕووسیا تۆمەتبار دەکات بەوەی کە هاوکاری تورکیایە بۆ گوشار خستنە سەر کوردەکان. نەیشن لێکیدەداتەوە کە نە ئەمریکا و نە ڕووسیا ئاوڕ لە پێشێل کردنی ئاگربەست لەباکووری سووریا لەلایەن تورکیا نادەنەوە و ئەمریکا لە ساڵی 2019 بەڕازی کردنی هێزە کوردەکانی سووریا بۆ چەک کردن و هەڵگرتنی هێڵەکانی بەرگریی خۆیان لە شاری سەرێکانی و گرێسپی بەستێنی بۆ داگریر کردنی ئەم دوو ناوچەیە بۆ تورکیا فەراهەم کرد.\nنەیشن جەخت دەکاتەوە لە بارودۆخی ئێستادا تەنها ئەمریکا دەتوانێت کوردانی سووریا لەو دۆخەی تێکەوتوون دەرباز بکات. گۆڤارەکە جەخت دەکاتەوە لە هەنگاوی یەکەمدا ئەمریکا دەبێت ناوچەی دژە فڕین لە باکوور و باکووری ڕۆژهەڵاتی سووریا ڕابگەیێنێت تاکوو ڕێگری بکات لە هێرشە ئاسمانییەکانی تورکیا بۆسەر ناوچەکانی کۆبانێ، حەسەکە و قامیشلۆ. هەروەها دەبێت ڕەوایی سیاسی بە کوردانی سووریا و بەڕێوەبەرایەتیی خۆسەر بدات و بەستێن بۆ بە فەرمی ناساندنی ئەم ناوچەیە لە کۆمەڵگای نێونەتەوەییدا فەراهەم بکات.


ڤیان عبدالستار تاهیر شریف: شەهید كردنی علی رسول و دەسەڵاتى حیزب\nلە خۆپێشاندانەكەى شاری هەلەبجەى شەهید لە رۆژى 22 مارسی 2011 , علی رسول شەهید كرا و هەندێ هاوڵاتی تری ئەم شارە بێ تاوانە بریندار كران. میدیاكانى دەسەڵاتى حیزبى دەستی تاوانی كردە سەر خۆپێشاندەران. شەهید علی رسول لە دایكبووی شارى خورماڵە لە ساڵى 1984 , خێزاندارە و كچێكی تەمەن پێنچ ساڵ و كورێكی تەمەن یەكساڵانى...\nڤیان عبدالستار تاهیر شریف: سییەمین ساڵیادی شەهیدی قەڵەم لەناو گەنجانی سەرای ئازادی\nئەم شەو 6-3-2011 سییەمین ساڵی شەهیدكردنی دكتۆر عبدالستار تاهیر شریف یادكرایەوە لەناو گەنجانی ئازای سەرای ئازادی لە شاری سلێمانی. دكتور عبدالستار تاهیر شریف لە ساڵی 1935 لە شاری كەركوك لە دایك بوو. خوێندنی سەرەتایی و ناوەندی و دواناوەندی و خولی پەروەردەیی مامۆستایانی لە شاری كەركوك تەواو كردووە. لە 1-10-1955...\nڤیان عبدالستار تاهیر شریف: لە سێیەمین ساڵیادی شەهیدى قەڵەم دكتۆر عبدالستار تاهیر شریف\nڤیان عبدالستار تاهیر شریف 5 3 - 2011 "من لە ژیانمدا چەند سیاسەتێكم هەیە : یەكەم بە مەبەست لە كەس ناترسم , و دووەم هەمیشە بۆ پێشەوە دەڕۆم و ناگەڕێمەوە , سێیەم تا ئێستا كۆڵم نەدابێت كۆڵ نادەم با بـــمكوژن , چوارەمیش ئەوەى دەیگێڕمەوە ئامادەم لە بەردەم دادگا هەمووى بسەڵمێنم" ئەمە بوو دوا ووشەكانی شەهیدى...


وەزیرێکی سوید: چوونە پاڵ هاوپەیمانێتی ناتۆ بەرگری وڵاتانی نۆرد پتەودەکات\nوەزیری بەرگری سوید پیتەر هولکویست\nوەزیری بەرگری سوید بە ڕادیۆی سویدی گوت ئەگەر سوید و فینلەندا بچنە پاڵ هاوپەیمانێتی ناتۆوە ئەوا بەرگری ناوچەی نۆرد پتەو دەبێت، هەروەها لەو ڕێیەوە دەتوانرێت لە چوارچێوەی کاری هاوپەیمانێتییەکەدا پلانێکی بەرگری هاوبەش دابڕێژرێت.\nوەزیری بەرگری سوید پیتەر هولکویستی سەر بە حیزبی سۆشیاڵ دیموکراتی فەرمانڕەوای سوید گوتی " ئەگەر سوید و فینلەندا بچنە پاڵ هاوپەیمانێتی ناتۆوە ئەوا دەتوانین هێز و سوودی یەکتر بەکاربهێنین و بە هاوبەشی پلانی ئەرکەکان دابنێین."\nگوتیشی " ئەگەر وابێت ئەوا پێکەوە بەهێزتر دەبین. ئەمە شتێکە کە دەکرێت ڕووبدات ئەگەر بڕیار بدەین بچینە پاڵ هاوپەیمانێتی ناتۆ."\nسوید پێشتر ڕێکەوتنی بەرگری هەبووە لەگەڵ وڵاتانی دیکەی نۆرددا.\nحیزبی سۆشیاڵ دیموکراتی فەرمانڕەوای سوید لە 15 ی مانگی پێنجدا بڕیار لەسەر ئەوە دەدات کە ئایا بچێتە پاڵ هاوپەیمانێتی ناتۆوە یاخود نا. تاوەکو ئێستا سوید نەچۆتە پاڵ هیچ هاوپەیمانێتییەکی سەربازییەوە.\nداگیرکارییەکەی ڕووسیا لە ئۆکرانیا سوید و فینلەندای ناچار کرد پێداچوونە بە سیاسەتی ئاسایشی وڵاتەکانیاندا بکەنەوە. پێشبینی دەکرێت سەرۆکی فینلەندا لەم هەفتەیەدا پشتیوانی خۆی بۆ چوونە پاڵ هاوپەیمانێتی ناتۆ ڕابگەیەنێت.\nجێی ئاماژەیە هەریەک لە دانیمارک و نەرویج و ئایسلەندا ئەندامن لە هاوپەیمانێتی ناتۆدا.


پۆلیسی سلێمانی دەستگیرکردنی 30 کەسی راگەیاند\nهەواڵ / کوردستان :: 09/08/2018 :: 3538 جار بینراوە\nپۆلیسی پارێزگای سلێمانی ئاماری کار و چالاکییەکانی 10 رۆژی رابردووی راگەیاند و دەستگیرکردنی نزیکەی 30 تۆمەتبار و دەستبەسەرداگرتنی چەندین کەلوپەلی ئاشکراکرد.\nسەرکەوت ئەحمەد، لێپرسراوی راگەیاندنی پۆلیسی پارێزگای سلێمانی لەکۆنگرەیەکی رۆژنامەوانیدا رایگەیاند "چەند تۆمەتبارێک لە سلێمانی دەستگیرکراون کە کاری ساختەکاری و دزینیان ئەنجامداوە، لەوانە ژن و پیاوێک کە پێناسیان کۆپیکردووە بۆ کڕین و فرۆشتنی زەوی خەڵک، وە 3 تۆمەتبار دەستگیرکراون کە قاسەیەکیان لە گەڕەکی ئیبراهیم ئەحمەد دزیوە، 11 تۆمەتباریش دەستگیرکراون کە ماتۆڕسکیلیان دزیوە لە ناوچە جیاجیاکان".\nوتیشی "باندێکی 3 کەسی دیکەش کە کاریان ھەڵخەڵەتاندنی خەڵک بووە دەستگیرکراون، تۆمەتبارێکیش بە پارەی ئەمریکی ساختەوە گیراوە، 4 تۆمەتباریش بە دزینی ماڵان دەستگیرکراون، باندێکی 6 کەسی بەکارھێنانی ماددەی ھۆشبەر دەستگیرکراون و 7 ئۆتۆمبێلی بێ سەرەتا دەستیان بەسەردا گیراوە، 5 مۆڵەتی جامی ڕەش وەرگیراوەتەوە، 248 پەردەی ڕەش لێکراوەتەوە، ٤ دەمانچە و کڵاشینکۆفێکی موزەلی دەستیان بەسەرداگیراوە و 50 فەرمانی دەستگیرکردنیش جێبەجێکراوە".\nئەوەشی وت "دوو تۆمەتبار دەستگیرکراون کە 15 تاوانی دزییان لەباخەکانی ھاووڵاتیاندا کردووە کە ھەندێک خاوەن باخ سکاڵایان تۆمارکردووە، ھەندێکیش نەیانکردوە لە ناوچەکانی تاسڵوجە، راپەڕین، زێوێ و ھەندێک ناوچەی دیکە".\nلەئێستادا بەڕێوەبەرایەتی پۆلیسی پارێزگای سلێمانی ڕۆژانە ھێزەکانیان لەشەقامەکاندا لێپرسینەوە لە ئۆتۆمبێل و کەسانی گوماناوی دەکەن و بەردەوامن.


ئەو کەسەی قورئانەکەی سوتاند ، دیسانەوە مەلا کرێکاری دایەوە بە دادگا … – WTARIKURD\nهەڵمەت گۆران ” برای نەبەز گۆران ـی نوسەرو ڕۆژنامەنوس ، پێش چەند ساڵێک لەمەوبەر قورئانێکی سوتاند لەوڵاتی نەرویج و ، شێوەی سوتاندنەکەی لەگرتە ڤیدیۆیەکدا بڵاوکردەوە . لەبەرامبەردا مەلا کرێکاری سەرکردەی ئیسلامی سەلەفی لەکوردستان ، هەرەشەی کوشتنی لێکرد . ئەویش تانەی لە دادگا لەسەر هەڕەشەکەی مەلا کرێکار داو ، پاش دوو ساڵ زیاتر لە زیندانیکردنی ، ئازاد کرا . بەڵام لەدوای بەربوونەکەی لەکەناڵی جەزیرەو هەروەها کەناڵی ئێن ئاڕ تێ ” بەدورو درێژی قسەی لەسەر وەزعی خۆی و کوردستان و جیهان کرد .. لەو چاوپێکەوتنەدا پەنگخواردنەوەیەکی توندی هەبوو بەرامبەر ئەو کەسانەی هۆکاری زیندانیکردنەکەی بوون و لەناویشیاندا هەڵمەت گۆڕان .. لەبەرامبەردا هەڵمەت گۆڕان لەوتارێکدا بەناونیشانی (بۆچی شکاتم لە مەلا کرێکار کرد ؟) چەند ڕۆژێکە بۆی ناردووین . ئێمە ئەمڕۆ پاش ئەوەی تەواو لەناوەڕۆکەکەی کۆڵینەوە ، ئەوا بۆتانمان بڵاوکردەوە .\nبۆچی شکاتم لە مەلا کرێکار کرد ؟\nپاش ئەوەی لە هەفتەی ڕابردوودا جارێکی تر لە دادگای نەرویجیی شکاتم لەسەر مەلا کرێکار تۆمار کردەوە , چونکە لە چاوپێکەوتنەکەی ئێن ئاڕتیدا بە ئاشکرا باسی من دەکات و هانی خەڵک دەدات بۆ توندوتیژی . هەندێک قسەی ناحەقانە لەسەر ئەو کارەی من کرا و، لەلایەن چەند کەسێک و چەند سایتێکەوە وا پیشانی خەڵک درا , کە گوایە ئەوە منم کە ناحەقییم بە مەلا کرێکار کردووە نەک بەپێچەوانەوە .\nئەو کەسانە خەریکی چەواشەکاریین و هەوڵدەدەن ناوی من ڕەش بکەن و من وەک کەسێک پیشان بدەن , کە غەدرم کردووە و مەلا کرێکاریش وەک قوربانی پیشان دەدەن .\nمن لەم وتارەدا دەمەوێت پیشانی خوێنەری کوردی بدەم , کە من نەک ناحەقییم نەکردووە ، بەڵکو ئەوەی من کردومە دروستترین و مەدەنیترین مامەڵەیە لەگەڵ کەیسی تیرۆریزم و هەڕەشەی کوشتندا کە هەر هاوڵاتیەکی مەدەنی و لایەنگری دیموکراتیەت و حوکمی یاسا کە هەڕەشەی لێدەکرێت دەبێت بیکات .\nمن پێموایە هەر کەسێک ئەگەر بەڕاستیی لایەنگریی ئازادیی بیروڕا و دیموکراسی بێت ، نابێت ڕێگە بە خۆی بدات ئەو چەواشەکارییە بکات . من پێموایە ئەسڵەن ئەوانەی ڕۆشنبیرن و دەڵێن دژی هەڕەشە و دژی توندوتیژین و لایەنگری کۆمەڵگای مەدەنین ، ئەرکیانە و دەبوایە لەئاست ژیانی من وەک ئینسانێک و لەئاست ئازادیی بیروڕای من و ئازادیی بیروڕا لە کوردستان و لە دەرەوەی کوردستاندا هەست بە مەسئولیەت بکەن و داکۆکی لە من بکەن و ڕیگەن نەدەن هەندێک ئیسلامیی توندڕەو و هەندێک ڕۆژنامەنوسی ئەهلیی ڕیاییکار بۆ مەلا کرێکار ، قسەی پڕوپوچ لەسەر ئەو دۆزە بگەیەننە خوێنەر .\nمن هیچم نەکردووە جگە لە بەکارهێنانی ئەو مافە مەدەنیەی کە هەر هەموو هاوڵاتیەک لە هەموو کۆمەڵگایەکی مەدەنیدا هەیەتی ، یان دەبێت هەیبێت و ، هیچ گلەییەکیش نەیەتە سەری ئەگەر داوای ئەو مافەی خۆی بکات . دەمەوێت قسەکانم لەڕێگەی هێنانەوەی دوو نموونەوە بکەم و باس لە ڕای دوو کەسی دیاریکراو بکەم ، کە بە ڕای من لەو قسانەیاندا دواین شتێک کە بۆیان گرنگ بێت مافی مرۆڤ و کۆمەڵگای مەدەنی و حوکمی یاسایە . ئەو دوو کەسەی کە ڕای زۆر ناماقوڵ و چەواشەکارانەیان لەسەر ئەو شکاتەی من هەبوو، یەکەمیان ڕۆژنامەنووسێکی ڕۆژنامەی ئاوێنەیە بە ناوی شوان حەمە و ، ئەویتریان بێگومان وەک هەمیشە خالیدی ڕەنجدەری کاکە گەورەی مەلا کرێکارە ، کە ڕەنجدانی شەو و ڕۆژی هەر بۆ ئەوەیە پینەوپەڕۆی زۆربڵێی براکەی بکات و پاکانە بۆ تیرۆریزم بکات و بەناڕاستەوخۆ و زۆرجاریش بە ڕاستەوخۆ داعش لای خەڵک شیرین بکات و گەنجانی ساویلکەی کورد هان بدات بچن بۆ موسڵ و ڕەقە .\nبا لە شوان حەمەوە دەست پێ بکەم . ئەو ڕۆژنامەنوسەی ئاوێنە کە هەر چەند مانگ جارێک ئینجا دەتوانێت ڕیپۆتاژێکی کورتوکوێریان بۆ دروست بکات ، چالاکیی ئەم چەند مانگەی بۆ ئەوە تەرخان کردوە لە فەیسبوک بۆ من و ئەو کەسانەی تر کە کرێکار لەسەر هەڕەشەلێکردنمان سزا درا ، بنووسێت : ” برالە ئێوە بۆ واز لە مامۆستا کرێکار ناهێنن ”. ئەگەر کەسێک ئاگادار نەبێت کە ئەو شوان حەمەیە چی پیاوێکی ڕیاییکەرە و ، نەزانێت بۆچی هەوڵ دەدات خۆی لای مەلا کرێکار خۆشەویست بکات ، ڕەنگە واتێبگات کە شوان حەمە ئەو قسەیەی بە سوعبەتە و نوکتە دەکات . بەڵام نا ، شوان حەمە بە هەموو عەقڵیکێوە ئەو پرسیارە لە من دەکات و مەسەلەکە وا پیشان دەدات گوایە ئەوە منم وازم لە مەلا کرێکار نەهێناوە و هەمجار یەخەم گرتۆتەوە . ئینسان سەری دەئاوسێت لەم جۆرە قسەکردنە کە ئەم جۆرە پیاوانەی وەک شوان حەمە دەیکەن . ئینسان حەقی خۆیەتی بپرسێت : ئەرێ کاک شوان حەمە ئەوە زۆر قورسە بۆت ببینیت کە ئەوە من نیم وازم لە مەلا کرێکار نەهێنابێت ، بەڵکو ئەوە مەلا کرێکارە کە دوای ئەوەی دادگای دادپەروەری نەرویج پێیووت ئەو جۆرە قسەکردنەت لەسەر هەڵمەت گۆران زیادەڕۆییە و سزای هەیە، کەچی هەمجار دووبارەی دەکاتەوە ؟ ئەمە چی دنیایەکە ڕۆژنامەنوسێکی ڕۆژنامەیەکی ئەهلی ئەوەندە تێنەگات کە شکاتکردن مانای ئەوە نییە کە شکاتکەر سزای ئەو کەسە دەدات ، بەڵکو دادگا سزای هەڕەشەکەر دەدات و ، دەوڵەتی یاساش مانای ئەوەیە کە هەر هاوڵاتیەک هەستی بە ترس و هەڕەشە کرد ، حەقی خۆیەتی بە دەوڵەت بڵێت : هەست بە هەڕەشە دەکەم . ئیتر دوای ئەوە ئەگەر دادگا سزای ئەو هەڕەشەکەرەی دا ، ئەوە مانای ئەوەیە کە کەسی شکاتکەر هیچ غەدری نەکردووە و ئیشێکی دروستی کردووە کە شکاتی کردووە .\nپرسیار ئەوەیە کە ئایا شوان حەمە نازانێت کە ئەو دادگا دادپەروەرەی نەرویج کە ئەو خۆی ئەوەندە پێیدا هەڵدەدات ، ئەو دادگایە سێ ساڵ پێش ئێستا ئەوەی پشتڕاست کردەوە کە بەڵی ئەوەی مەلا کرێکار بەرامبەر بە من ووتبووی ، زیادەڕۆیی بوو و ئەو جۆرە قسەکردنە لە دونیای مەدەنیەت و دەوڵەتی بە حەق یاسادا دەبێت خەڵک سزا بدرێت لەسەری ؟ ئەرێ شوان حەمە تا چەند دڵنیایە کە ئەوەی مەلا کرێکار ئەمجارە لە ئێن ئاڕتی سەبارەت بە سزای پیشاندانی تفکردن لە قورئان لە تەلەفزیۆنی نەرویجییەوە دەیڵێت هەڕەشە نییە تا بێت بە من بڵێت تۆ شەڕ بە مەلا کرێکار دەفرۆشیت ؟ ئەوە نە من و نە شوان حەمە دەتوانین حوکمی تیا بدەین کە ئایا ئەوە هەڕەشەیە نا ، بەڵکو دادگا بڕیار دەدات . منیش هیچی ترم نەکردووە جگە لەوەی کە لەرێگای تۆمارکردنی داوایەکەوە وتوومە دادگا من پێموایە ئەوە هەڕەشەیە بەڵام تۆ بڕیار بدە ئەو جۆرە قسەیەی مەلا کرێکار لەسەر من ڕێگەپێدراوە یان نا . باشە ئەگەر سبەی و دوو سبەی دادگای نەرویجیی بڕیاری دا کە ئەو قسەیەی مەلا یاساشکێنییە ، حەق نییە شوان حەمە شەرم بکات و بڵێت وەڵا من لە خۆمەوە کەوتبوومە داکۆکیی لەوەی کە مەلا کرێکار ئەگەر یاساشی شکاندبێت ، پێویست ناکات بیدەینە دادگا ؟ ئایا شوان حەمە نازانێت کە کارێکی وا یانی داوای ئەوەی کردووە کە عەدالەت نابێت جێی خۆی بگرێت و دەوڵەتی یاسا نابێت بڕیار بدات ؟ . شوان حەمە نوکتە ناکات کاتێک بە من دەڵێ : برالە ناخۆشت کرد ، بەڵکو خۆی دەکاتە نوکتە ، چونکە لەلایەکەوە دەڵێت : من لایەنگری ئەوەم دەوڵەتی یاسا لە هەڕەشە و گوڕەشە بمانپارێزێت و، لەولاشەوە دەڵێت : لەبەر خاتری کوردایەتی با هاوڵاتی کورد هەر هەڕەشەی لێبکرێت و، ئەگەر دە جار هەڕەشەشت لێ کرایەوە ، هەر یەک جار شکات بکە و، دوای ئەوە با هەر خەڵک هان بدرێتەوە بتکوژن ، تۆ لەبەر خاتری کورد قەینا شکات مەکەرەوە . ئەم جۆرە عەقڵە دیموکراتخوازەی شوان حەمە و ئەو جۆرە کۆمەڵگا دیموکراسیەی کە شوان حەمە داوای دەکات ، هەر شایان بەوەیە پێی پێبکەنیت و هیچی تر .\nشوان حەمە دەبێت لەئاست ژیانی مندا هەست بە مەسئولیەت بکات و بەو جۆرە خەڵکم لێ هان نەدات کە من بە کەسە غەدرکەرەکە پیشان بدات و کرێکار وەک قوربانی . شوان حەمە وا پیشان دەدات کە گوایە من و ئەو کەسانەی تر کە مەلا کرێکار لەسەر هەڕەشەلێکردنمان سزا درا ، ژیانی کرێکارمان تاڵ کردووە و دەڵێت ” مامۆستا کرێکار سێ ساڵ لە زیندان و دوور لە خێزانەکەی بوو ”. ئینسان لەم چەواشەکاری و بێئاگایەی شوان حەمە حەقی خۆیەتی سەری بتەقێ . ئەرێ شوان حەمە ئاگاداری ئەوەیە کە مەلا کرێکار و هاوشێوەکانی ، کە پێیانوایە هەڕەشە و توندوتیژیی باشترین جۆری سیاسەتکردنە ، چەند قورسایی بۆ ژیانی من و ئەوانیتر دروستکردووە ؟ ئەرێ کوڕی باش شوان حەمە تۆ ئاگاداریت کە ئەوە ژیانی ئێمەیە کە تاڵ بووە نەک ژیانی مامۆستا کرێکارەکەت ؟ تۆ دەزانیت کە لەم مەسەلەیەدا ئەوە مەلا کرێکارە کە شایان بە سەرکۆنەکردنە نەک ئێمە ؟ ئەرێ شوان حەمە بۆ لە خۆت ناپرسیت کە ئایا ئەوە مەلا کرێکارە کە حەقە دەمی خۆی بگرێت و ژیانی خەڵک تاڵ نەکات ، یان ئێمە کە هەڕەشەمان لێدەکرێت ؟ ئەوە چی زیادەڕۆییەکی داعشیانەیە داوا بکەیت هەڕەشەلیکراو واز بێنێت نەک هەڕەشەکەر ؟ چی بێهەستییەکە دڵت لای ئەو کەسە بێت کە هەڕەشەی کردووە و حوکم دراوە و شیوەنی ئەوەی بۆ بکەیت کە ژیانی لێ تێکچووە ، بەڵام ئەوە بەلاتەوە شتێکی لاوەکیی بێت کە کەسە هەڕەشەلێکراوەکە ژیانی قورس کراوە و ئازادیی هاتوچۆی بەرتەسک کراوەتەوە ؟ نەک هەر ئەمە بەڵکو هەڕەشەلێکراو وەک بێویژدانێک پیشان بدەیت و بەو جۆرە خەڵکی لێ هان بدەیت و بڵییت من ڕاموایە ئەمانە سەغلەتی بۆ مامۆستا کرێکارم دروست دەکەن ؟ شوان حەمە دەبوایە ئەوە بزانێت کە مەلا کرێکار هیچ پێویستی بەوە نییە هەڕەشە بکات ، بەڵام من تەواو پێویستم بەوەیە داکۆکیی لە ئاسودەیی ژیانم و جوڵەی ئازادانەی خۆم بکەم و نەهێڵم لەبەر دینداری و سیاسەتکردنی تیرۆریستانەی ئەم و ئەو ، ژیانی ڕۆژانەم بەرتەسک بێتەوە.\nشوان حەمە دەڵێت قەیناکا ” مامۆستا کرێکار ” هانی خەڵک دەدات بڕۆن کەسانی بێباوەڕ و ڕەخنەگری ئاینی وەک ئێمە بە کەتەر سەرببڕن و، دەڵێت ئێوە کە شکات لە مەلا کرێکار دەکەن و داوا دەکەن سنوری بۆ دابنرێت و لە زینداندا ڕابگیرێت ، ناحەقن . ئینجا کاک شوان حەمە گیان خۆ ئەبوبەکر بەغدادی و ئەیمەن زەواهیریش هەر ئەم داوایەی تۆیان لە ئێمە هەیە بیکەین لەئاست زیادەڕۆییەکانی تیرۆریستان و لەئاست کەتەروەشاندندا . ئەو جۆرە کۆمەڵگا داعشیەی موسڵ کە داوا دەکات هاوڵاتیان تەحەمولی زیادەڕۆییەکانی ئیسلامی سیاسی بکەن ، هەمان ئەو بەدیلەیە کە شوان حەمە داوای دەکات من ملکەچی بم ، کەچی هەر ئەو شوان حەمەیە ڕووی دێت و لێیشی قبوڵ دەکرێت بڵێت من دیموکراتخوازم و لایەنگری مافی مرۆڤم و میدیای ئەهلیش ڕۆژنامەنوسێکی ئاوا مافخواز بە ڕۆژنامەنوسی خۆی قبوڵ دەکات . بەڵام من خۆم پێموانییە ئەو شوان حەمەیە بەو پلەیە بێهۆش و تێنەگەیشتوو بێت لە سیاسەت کە نەزانێت ئەو قسانەی ئەو لەسەر مەغدوریی مەلا کرێکار نوسیونی قسەی پوچن .\nمن دەزانم ئەو ئاوا قسەی پووچ دەکات چونکە لەبەرامبەر ئێن ئاڕتیدا شەڕی ئەوە دەکات ئەویش خۆی لای مەلا کرێکار خۆشەویست بکات ، تا مەلا لەگەڵ ئەویشدا چاوپێکەوتنێک بۆ ڕۆژنامەی ئاوێنە ئەنجام بدات و هەندێک هەڕەشە و گوڕەشەی تیرۆریستی بداتە ڕۆژنامەکەی ئەویش ، تا ئەو ڕۆژنامەیە لەسەر حیسابی ئازادییەکانی ئێمە ، چەند هەفتەیەک چاوی خوێنەر بۆ خۆی بدزێت .\nئەو شوان مامەحەمەیە ، وەک خۆیشی باسی دەکات، چەند ساڵە لە ئۆسلۆدا خەریکی ئەم مامەحەمەییەیە بۆ مەلا کرێکار بەبێئەوەی هیچ باکی بەوە هەبێت کە بڵاوکردنەوەی هاندان بۆ توندوتیژی و هەڕەشەکردنی تیرۆریستانە لە ڕۆژنامە و تەلەفزیۆندا ، کارێکی نامەسئولانەیە کە ئەو دەزگا میدیاییانە لەپێناو زیادکردنی خوێنەر و بینەری خۆیاندا فەرزی دەکەن بەسەر کۆمەڵگای کوردییدا . بۆیە من پێموایە کە شوان حەمە بەدوای ئەو دەستکەوتەوەیە بۆ ڕۆژنامەکەی نەک ئەوەی ئەوەندە نەزان بێت کە نەزانێت هەڕەشەکەر غەدری کردووە نەک شکاتکەر لای دادگایەکی دادپەروەر .\nبەڵی من شوان حەمە بە ڕۆژنامەنوسێکی هەلپەرست و نامەسئول دەزانم نەک پیاوێکی گێل کە سەر لە دونیای مەدەنی دەرنەکات . بەڵام ئیتر نازانم ئەو خۆی لەمەدا ڕای لەگەڵ مندا جیاواز بێت . دوای ئەوەی دەبینین کە ئەو ڕەخنەیەی شوان حەمە لە من چەند قسەیەکی پوچە ، ئینجا ئاسان دەبێت قسە لەسەر قسەیەکی پوچی پیاوە ڕەنجدەرەکەی ئەنسارلئیسلام بکەین .\nخالید ڕەنجدەری داهێزراو بە من دەڵێت : بڕۆ کاسبیەکی تر بکە و ئەم قسە پوچەشی لە چەندین سایت و ڕۆژنامەدا بۆ دەکرێتە هەواڵ . خالیدیش هەر ئەوەندەی شوان حەمە لە دونیای مەدەنیەت تێگەیشتوە یان بۆی موهیمە ، ئەگینا دەبێت ئەوە بزانێت کە کاتێک دادگایەک دەڵێت : بەڵی تۆ هەڕەشەت لێکراوە و ناحەقیت پێکراوە ، تەنها هەوڵدەدات مافە فەوتاوەکانت بۆ بگێڕێتەوە نەک ئەوەی خەڵاتیشت بکات . لە دادگادا کەسی شارەزای دادپەروەر ئەوە لێک دەدەنەوە کە جەریمەیەک بووەتە هۆی ئەوەی کەسێک چەند زەربە لە ژیانی دراوە و هەوڵ دەدەن زەرەرەکانی ئەو زەربەیە کەم بکەنەوە نەک ئەوەی بە زیادیشەوە شتێکی بۆ حیساب بکەن. بۆیە ئەو قسەیەی خالید کە هەوڵدانی من لەپێناو ئەوەدا کە ژیانی من و ئازادی خەڵکی کوردستان نەکەوێتە بەر هەڕەشە و پاشەکشەپێکردن ، وەک دەستبەتاڵی سەیر دەکات، یەکێک لە بەتاڵترینی ئەو قسە بەتاڵانەیە کە ئەو پیاوە لە ئەفغانستان و پاکستانەوە هێنای و سەری بەدیاریانەوە سپی کرد و خۆی پیر کرد بە دەم وتنەوەیانەوە . بۆیە ڕای من ئەوەیە کە ئەوە خالید ڕەنجدەرە کە حەقە بچێت سەنعاتێکی تر بۆ خۆی بدۆزێتەوە و خەریکی کاسبیەکی تر بێت نەک من. ئەو پیاوە پاش ئەو هەموو ساڵە لە قسەی بەتاڵ ، ئێستاش ئەوەندە سەنعاتێکی بێ ڕزق فێر بووە کە ڕۆژێک بەیانیەکەی مەدحی ئوسامە بن لادن دەکات و ئێوارەکەی مامەحەمەیی بۆ بارزانی دەکات . بۆیە من پێموایە تەمەن بۆ ئەو پیاوە ئەوەندەی نەماوە کە تازە بتوانێت فێری سیاسەتکردن بێت. تەنانەت ڕەنگە ئەوەندەشی نەمابێت بتوانێت بڕوات خۆی فێری سەنعاتێکی تر بکات .\nبۆیە قسەی من ئەمەیە : دە بڕۆ لەو توندڕەوییە خۆت خانەنشین بکە و خەریکی ژن و ژنخوازی بە بۆ ئەم و ئەو ، زۆر شەریفانەترە لەوەی خەریکی توندڕەویی بیت . شتێک کە ماوەتەوە بیڵێم ئەوەیە کە جێگەی داخە کە چەندین ڕۆژنامە و سایت ئەو قسە پوچەی خالید لەسەر من دەکەنە هەواڵێکی گرنگ . ئەی هاوار ئەوە کوێی هەواڵە ؟ هەستەکەم ڕۆژنامە و تەلەفزیۆنەکان بە چەندین ڕۆژنامەنوسی وەک شوان حەمەوە ، دوای خالید ڕەنجدەر و مەلا شوانی بنەسڵاوە و مەلا عەلی کەڵەک و مەلا عەلی قەرەداغی و مەلا عەبدولەتیف و مەلا نازانم چی توندڕەو کەوتون تەنها بۆ ئەوەی بە دڵی خوێنەر شتی پووچ بڵاو بکەنەوە ، بەڵام من ئەو هەموو ساڵە ئەو هەموو هەڕەشەیە لە ژیانم کرا و دادگایەکی ئەوروپیی دادپەروەریش دانی بەوەدا نا کە من ناحەقی و زیادەڕۆیی زۆرم لەبەرامبەردا کراوە ، کەچی ئێستاش بۆ نمونە ئێن ئاڕتی نەهات بڵێت ئەوە ئێمە ئەوەندە بەدوای بڵاوکردنەوەی دوایین قسە پڕوپوچەکانی دەبەنگێکی وەک مەلا شوانی بنەسڵاوەوەین ، دەبا دەرفەتێکیش بدەین بە تۆ تا تۆش مافت هەبێت ڕای خۆت لەسەر دۆزەکەی خۆت بگەیەنیت بە خەڵک . هەر تەلەفزیۆنێکی خاوەن ئەخلاقی میدیایی بوایە ، هەم ئەو هەڕەشانەی مەلا کرێکاری بڵاو نەدەکردوە و هەمیش وەک هەستکردن بە ئەخلاقێکی میدیایی دەیانزانی کە ئەرکی ئەوانە لەبەرامبەردا قسەی منیش وەرگرن و چارەکی ئەو کاتەی کرێکار بدەن بە منیش تا خەڵک بزانێت من بۆچێ بەو جۆرە چالاکی دەکەم و بۆچی من پێموایە دەبێت بە شێوەیەکی تر بکرێت .\nئاخر خۆ قسەی من هەرچیەک بێت لە قسەکانی مەلا کرێکار و دڵشاد گەرمیانی خەتەرتر نابێت ، کە ئەو تەلەفزیۆن و ڕۆژنامانە شەو و ڕۆژ بەدوایانەوەن و هەرچی قسەی پڕوپوچ و تیرۆریستانە دەکەن ، وەک هەواڵ بۆیان بڵاو دەکەنەوە . هیوادارم خوێنەر ببینێت کە تا توندڕەوی وەک خالید ڕەنجدەر و مەلا کرێکارمان هەبێت و ، تا ڕۆژنامەنوسی هەلپەرست و نامەسئولی وەک شوان حەمە و ڕۆژنامەی ئاوێنە و تەلەفزیۆنی ئێن ئاڕتیمان هەبێت ، هیچ جێگەی سەرسوڕمان نییە کۆمەڵگای کوردی ئاوا لە قوڕی ئیسلامی سیاسی بچەقێت کە ئێستا تێی چەقیوە .


کوردیپێدیا - زێوێ\n🏰 زێوێ | پۆل: شوێنەکان | زمانی بابەت: 🏳 کوردیی ناوەڕاست\nگەڕەکێکە لە شارەدێی زەلان سەر بە شارٶچکەی شارباژێڕی پارێزگای سلێمانیسلێمانی.\n🖇 بابەتە پەیوەستکراوەکان: 57\n1. 👁 توانا\n2. 👁 چاڵە خەزێنە\n3. 👁 چنارەی شێخ ئەلمارین\n4. 👁 چنارەی شێخ لەتیف\n5. 👁 حاجی ڕەشید\n6. 👁 دۆڵ پەمو\n7. 👁 دۆڵە سوور\n8. 👁 دێگەڵە\n9. 👁 دێگەڵەی کۆن\n10. 👁 زەلان\n11. 👁 زەلان\n12. 👁 سپیدارە\n13. 👁 سوێرەڵە\n14. 👁 شیلانە\n15. 👁 شێخ ئەلمارین\n16. 👁 قازیاوا\n17. 👁 گردە کەروێشک\n18. 👁 گوزی\n19. 👁 گوڕەدێم\n20. 👁 گەڕەکی 301\n21. 👁 گەڕەکی101 (زەلان)\n22. 👁 مامە خەڵان\n23. 👁 مەیانان\n24. 👁 ناومێرگ\n25. 👁 هەوار قارەمان\n26. 👁 هەوڵۆ\n27. 👁 ڕەنگینە\n28. 👁 کانی بەن\n29. 👁 کەوانە دۆل\n➕ ئەم بابەتە لەلایەن: (جوان عومەر ئەحمەد)ەوە لە: Jul 17 2019 10:56PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Jul 18 2019 8:13PM پێداچوونەوەی بۆکراوە و ئازادکراوە\n👁 ئەم بابەتە 998 جار بینراوە


مامکاک – Denegkan\nHome / Articles Posted by مامکاک\nلەو جێیەی شۆستە دەبڕێتەوە….\nWritten on September 27, 2011, by مامکاک\nبۆ خوێندنەوەی ئەم بابەتە سەیری هاوپێچ بکەن …..\nلاچین… لە ئەدەبی کوردستانی سوور\nWritten on September 25, 2011, by مامکاک\nبۆ خوێندنەوەی ئەم بابەتە سەیری هاوپێچ بکەن لای دەستی چەپ……\nWritten on September 17, 2011, by مامکاک\nكورد وسیاسه‌تی ده‌ره‌وه‌ی وڵاته یه‌كگرتووه‌كان\nWritten on September 15, 2011, by مامکاک\nكتێبخانه‌ی كوردی و كتێبێكی نوێ:ناوی كتێبه‌كه:-كورد وسیاسه‌تی ده‌ره‌وه‌ی وڵاته یه‌كگرتووه‌كانپه‌یوه‌ندییه ناونه‌ته‌وه‌یییه‌كان له ڕۆهه‌ڵاتی ناوینله 1945ـه‌وه‌نووسینی:ماریا خاروداكیوه‌رگێڕانی:مامكاكئه‌م كتێبه ژماره 1153یه كه ده‌زگای ئاراس له هه‌ولێر 1000 دانه‌ی له چاپی یه‌كه‌می له Continue Reading »\nWritten on September 13, 2011, by مامکاک\nبۆ خوێندنەوەی ئەم بابەتە سەیری هاوپێچ بکەن لای دەستی چەپ ……\nسەربەخۆیی کوردستان و فرەوانبوونی ڕووسیا لە ١٩٤٦\nWritten on September 9, 2011, by مامکاک\nبۆ چوون: – كوردستان : ئیسرائیله‌كه‌ی تر\nWritten on September 7, 2011, by مامکاک\nنووسینی: كلیفۆرد د. مێی وه‌رگێڕانی له ئینگلیسییه‌وه: مامكاك نه‌ته‌وه‌یێكی ڕۆژهه‌ڵاتی ناڤین هه‌یه كه مێژووێكی دوور و زمان و كه‌ڵته‌رێكی تایبه‌ت و جیاوازی خۆی هه‌یه: نه‌ته‌وه‌یێكه كراوه‌ته نیشان بۆ ئه‌وه‌ی قڕ Continue Reading »\nلە وڵاتێکی تردا …. ئێرنست هێمنگوەی\nشێتی سەربانان …. عەزیز نەسین\nWritten on September 5, 2011, by مامکاک\nبۆ خوێندنەوەی ئەم بابەتە سەیری هاوپێچ بکەن …\nگەر لە بیرم کەی …. پابلۆ نیرۆدا\nWritten on September 2, 2011, by مامکاک\nبۆ خوێندنەوەی ئەم بابەتە سەیری هاوپێچ بکەن لە گۆشەی تەنیشت…….


هەتا ئێستاشی لەگەڵدا بێت چەک و یارمەتییە لەشکرییەکانی تریش بۆ شەڕی دژی ڕێکخراوی دەوڵەتی ئیسلامی لە ڕێی بەغداوە دەدران بە هێزی پێشمەرگەی کوردستان. هەر بۆیەشە زۆر جار گەیاندنی ئەو کۆمەکانە بۆ هێزی پێشمەرگە دوا دەکەوتن.\nدکتۆر ڕێبوار کەریم مەحمود، پسپۆڕی زانستە سیاسییەکان لە زانکۆی سلێمانی دەڵێت مەرج نییە پەسەندکردنی ئەم بەرنوسە بە مانای فەرامۆش کردنی بەغدا بێت، هێندەی ئەوەی ئەمریکا دەیەوێت خۆی لەو مەترسیانە بپارێزێت کە لە ئاکامی ڕاستەوخۆدانی جەک بە بەغدا دێنە ئاراوە و دەشڵێت ئەمریکا بەردەوام ئەو نیگەرانییانەی هەیە کە ئایا متمانە چییە ئەو چەکانەی ڕاستەوخۆ دەگەنە دەست حکومەتی نێوەندی عێراق لە کۆتاییدا ئەم حکومەتە نەبێتە نەیاری سیاسەت و بەرنامە و بەرژەوەندییەکانی ئەمریکا.\nبەپێی ئەم بەرنوسە پەسەندکراوەی کۆمیتەی کاروباری دەرەوەیی ئەنجومەنی نوێنەرانی ئەمریکا، دەسەڵات دەدات بە سەرۆکی وڵاتە یەکگرتووەکانی ئەمریکا تا بۆ ماوەی سێ ساڵ ڕاستەوخۆ کۆمەکی لەشکری و مەشق و ڕاهێنان بۆ هێزی پێشمەرگە دابین بکرێت. لەم بەرنوسەشدا هاتووە ئەم چەکانە لە ئامانجی هاوبەشدا لەگەڵ وڵاتە یەکگرتووەکانی ئەمریکادا بەکاربهێنرێن بۆ لەناوبردنی ڕێکخراوی تێرۆریستی دەوڵەتی ئیسلامی.\nدکتۆر ڕێبوار ئاماژەش بەوە دەکات کاردانەوەکانی حکومەتی عێراق لەسەر ئەم پرسە زیاتر دەچێتە خانەی میدیاوە و وەک دەڵێت ئەوروپا و ئەمریکاش بە ئاشکرا دەڵێن لە ڕووی پراکتیکییەوە جەنگی ڕاستەوخۆی دەوڵەتی ئیسلامی لەلایەن هێزی پێسمەرگەوە دەکرێت و دەشڵێت ئەمەش پاساوێکی گەورەیە بۆ هاوکاریکردنێکی ڕاستەوخۆی هێزی پێشمەرگەی کوردستان.\nبەڵێن ساڵح، وتووێژی لەگەڵ دکتۆر ڕێبوار کەریم مەحمود کردووە.


هه‌ڵدانه‌وه‌ی لاپه‌ڕه گه‌شه‌كانی په‌روه‌رده‌كارێكی رۆح جوان – knwe.org\nسەرەکی » چاوپێکه‌وتن » هه‌ڵدانه‌وه‌ی لاپه‌ڕه گه‌شه‌كانی په‌روه‌رده‌كارێكی رۆح جوان\nگفتوگۆی نه‌رمین عوسمان له‌گه‌ڵ رووناک صائیب\nیه‌كێكی تر له چیرۆكه ونه‌كانی ژنان، چیرۆكی ژیانی خاتوو رووناك صائیبه. خاتوو رووناك مامۆستاو په‌روه‌رده‌كارو هونه‌رمه‌ند، سیما ساف و رۆح جوان و ساده، له ژینگه‌یه‌كی ئه‌ده‌بی و هونه‌ریی و مرۆڤدۆستی وه‌ك ماڵی جه‌میل صائیب و حه‌پسه عیرفان، پیره‌مێرد، مه‌لا عارف، جه‌مال عیرفان و حه‌پسه خانی نه‌قیبدا گه‌وره بووه‌و گه‌شه‌ی كردووه، گه‌نجینه‌یه‌ك له بیره‌وه‌ریه‌كانی له مێژووه جوانه‌كانی ئه‌وێ رۆژێن.\nخاتوو رووناك له (19/1/1938) له كه‌ركوك له دایكبووه، كاتێك جه‌میل صائیبـی باوكی به‌ڕێوه‌به‌ری گه‌نجینه ده‌بێ، به‌هۆی ئه‌وه‌ی (حه‌پسه عیرفان)ی دایكی منداڵه‌كانی ته‌مه‌نیان زۆر له‌یه‌كه‌وه نزیك ده‌بێت و رووناك خان سێیه‌م منداڵی ده‌بێت، له‌دوای نه‌وزادو ئازاد دێت، ده‌ینێرنه سلێمانی بۆ لای دایه‌ن بۆ ( ماڵی حه‌مه‌ی پوتێ) بۆئه‌وه‌ی له‌وێ به‌خێوی بكه‌ن، كه تائێستا هه‌ستێكی قووڵ و جوانی به‌رامبه‌ریان هه‌یه. شه‌هید شازاد و به‌هزادی برای له‌دوای رووناك خانه‌وه چاویان بۆ ژیان هه‌ڵدێنن.\nحه‌پسه عیرفان-ی دایكی رووناك خان خوشكی جه‌مال عیرفانی هونه‌رمه‌ندو ئه‌دیبه، له یه‌كه‌م وه‌جبه‌ی خوێندكاره‌كانی سلێمانی بووه، مامۆستاكانی زه‌هره خان و گوزیده خان و مه‌لیحه خانی شێخ قادر نوری و …. هتد ده‌بن. دوای ئه‌وه سه‌ره‌تایی له سلێمانی ته‌واو ده‌كات، له‌گه‌ڵ شه‌فیقه سه‌عیدو به‌هیه عه‌زیزو هه‌ندێك خوێندكاری دیكه ده‌چنه به‌غدا بۆ خوێندن له خانه‌ی مامۆستایان.\nبۆ ئەوەی نەسرین بێناز نەبێت\nحه‌پسه خان تا پۆلی سێ ده‌خوێنێت، ئه‌وكات خوشكی حه‌پسه خانی دایكی رووناك خان هاوسه‌ری جه‌میل صائیب ده‌بێ و به‌گه‌نجی كۆچی دوایی ده‌كا، تاكه كچێكی منداڵی به ناوی نه‌سرین له پاش به‌جێ ده‌مێنێت، وه‌ك كه‌لتوری ئه‌وساش كه باوبووه، داوای حه‌پسه خان ده‌كه‌ن شوو به جه‌میل صائیب بكات بۆئه‌وه‌ی نه‌سرین بێ ناز نه‌بێت، حه‌پسه خان شووی پێ ده‌كات و واز له خوێندن ده‌هێنێ، هه‌رچه‌نده له سلێمانی داوای لێده‌كه‌ن ببێته مامۆستا (ئه‌وسا خوێنده‌واری له‌و ئاسته‌دا كه‌م بوون) ، به‌ڵام جه‌میل صائیب لای په‌سه‌ند نابێت، به‌هۆی وردیی منداڵه‌كانییه‌وه، له‌گه‌ڵ ئه‌وه‌شدا حه‌پسه خان به‌رده‌وام خه‌ریكی خوێندنه‌وه‌و خۆ په‌روه‌رده‌كردن بووه.\n(من خۆشم ده‌یان جار كتێب و رۆژنامه‌م بۆ بردووه كاتێ دراوسێ بووین).\nخاتوو رووناك گێڕایه‌وه كه داروسێكانیان ئه‌وكات ماڵی ( شێخ مه‌حمود، خه‌تیب، عارف به‌گ و ره‌فعه‌ت ئه‌فه‌ندی) بوون.\nله پۆلی چواره‌می سه‌ره‌تاییدا ماڵیان ده‌چێته گه‌ڕه‌كی شێخان، له نزیك ماڵی حه‌پسه خانی نه‌قیب، به‌رامبه‌ر ناوه‌ندیی كچان و له‌وێ ده‌چێته خوێندنگه‌ی ئه‌لعیراقییه كه وه‌هبیه‌خانی هاوسه‌ری شێخ ره‌ووف به‌ڕێوه‌به‌ری ئه‌و خوێندنگه‌یه بووه.\nخانووه‌كه‌یان گه‌وره ده‌بێت، جه‌میل صائیبـی باوكی كتێبخانه‌یه‌كی گه‌وره له‌ناو خانووه‌كه‌دا دروست ده‌كات. هه‌روه‌ها ده‌ڵێت: « به‌هۆی نزیكیی زۆرم له باوكمه‌وه‌و ئاره‌زووی خوێندنه‌وه‌م، زۆربه‌ی كات له كتێبخانه‌كه له‌گه‌ڵ باوكمدا ده‌بووم و سه‌رقاڵی خوێندنه‌وه بووم و هه‌م كتێبخانه‌كه‌شم رێكده‌خست، هه‌موو هه‌فته‌یه‌كیش رۆژنامه‌ی «ژین»مان بۆ ده‌هات.\nبه‌هۆی ئه‌وه‌ی پیره‌مێرد خاڵی باوكی بووه، زۆر نزیكبوون له یه‌كترییه‌وه‌و په‌یوه‌ندیه‌كانیان له خاڵ و خاڵۆزا زیاتر بوو، ته‌نانه‌ت ده‌ڵێت: «كاتێك پیره‌مێرد له ئیستانبوڵ گه‌ڕایه‌وه، لای باوك بووه».\nهه‌روه‌ها وتی: «هاتووچۆی زۆرمان هه‌بوو، هه‌ندێكجار به‌خۆی و كه‌بابه‌كه‌یه‌وه ده‌هاته ماڵی ئێمه‌و ده‌یوت: حه‌پسه خان چیتان هه‌یه وا كه‌بابه‌كه‌ی خۆمم هێناوه».\nخاتوو رووناك هه‌روه‌ك ئه‌وه‌شی گێڕایه‌وه كه یه‌كێك له‌و رووداوانه‌ی كه هه‌رگیز بیری ناچێته‌وه ئه‌وه‌یه كه جارێك پیره‌مێردو باوكی پێكه‌وه ده‌چنه‌وه بۆ ماڵیان و ئه‌ویش به راكردن به‌ره‌و پیلیان ده‌چێ و ده‌ڵێت: «خاڵه شیعرێكم بۆ بڵێ؟ ( له زاری باوكییه‌وه هه‌موویان پێیان وتووه خاڵه)، پیره‌مێردیش یه‌كسه‌ر دوو به‌یتی بۆ ده‌ڵێت كه تا ئێستا بیری ماوه‌و له هیچ شوێنێك بڵاونه‌بووه‌ته‌وه كه فه‌رموویه‌تی:\nگوێزێكم شكان ناوه‌كه‌ی پووت بوو\nروناكی له‌گه‌ڵ تاریكی جووت بوو\nماڵی دایه‌نه‌كه‌ی روناك خان، حه‌مه‌ی پوتێ بووه\nهـه‌روه‌ها رووناك خان باسی ره‌حمه خانی كچی پێره‌مێردی بۆ كردم، ئه‌وان پێیان وتووه ئاكا خان، وتیشی:»هه‌رچه‌نده خوێنده‌واری نه‌بووه، به‌ڵام ژنێكی زۆر زیره‌ك بووه، هه‌موو ئه‌و په‌ندانه‌ی كه له رۆژنامه‌ی ژین بڵاوده‌كرانه‌وه له‌به‌ری كردبوو، هه‌روه‌ها ژنێكی زۆر جوان و رۆح سووك و میهره‌بان و ماڵكراوه بوو، زۆربه‌ی جار پیره‌مێرد مه‌ولود خوێندنه‌وه‌ی له ماڵی كچه‌كه‌ی ده‌كرد».\nپاشان گێڕایه‌وه‌و وتی: «ئێمه‌ش سه‌ردانی ماڵی پیره‌مێردمان زۆر ده‌كرد، به تایبه‌تی له بۆنه‌كانداو له‌شه‌وی نه‌ورۆز خزمان له ماڵی پیره‌مێرد كۆده‌بووینه‌وه، یاپراخمان به گه‌له‌كۆمه‌كێ ده‌پێچایه‌وه، به‌یانی نه‌ورۆز ده‌چووین بۆ گردی مامه‌یاره‌و له‌وێ چادری تایبه‌ت بۆ میوانان هه‌ڵده‌درا، دواتریش چالاكیی زۆر ده‌كراو تا ئێواره ده‌ماینه‌وه.\nجارجاریش ئێمه‌و ماڵی ره‌حمه خان ( كچه‌كه‌ی پیره‌مێرد ) دایكی ( فایه‌ق وشیار و ئه‌حمه‌د زرنگ و فاتیمه و په‌روین) كۆده‌بووینه‌وه و پێكه‌وه خواردنمان دروستده‌كرد».\nرووناك خان باسی له‌وه‌ش كرد كه «به‌هوی تێكه‌ڵیی زۆریانه‌وه، چۆن ماڵی خۆیانی بیره، به‌و جۆره‌ش ماڵی پیره‌مێردی له‌بیره».\nوتیشی: جه‌میل صائیب-ی باوكم له‌گه‌ڵ خۆی ده‌یبردم بۆ چاپخانه‌ی (ژین) به‌هۆی ته‌مه‌نی منداڵیمه‌وه یارییم تێدا ده‌كردو ده‌ستم ده‌برد بۆ هه‌موو شتێك و كه‌س رێگریی لێ نه‌ده‌كردم، پیته‌كانی چاپكردن له ئاسن دروستكرابوون، سێ كرێكار له‌وێ كاریان ده‌كرد، پێیان ده‌وتن (موره‌تیب) واته رێكخه‌ر، پیته ئاسنه‌كانیان رێكده‌خست بۆ پێكهێنانی رسته‌كان، منیش رسته‌م به‌هه‌مان پیته ئاسنه‌كان پێكده‌هێنا» و وه‌ك ئه‌و ده‌گێڕێته‌وه تائێستاش مێزو دۆڵابه‌كه‌ی پیره‌مێردی له‌به‌رچاوه.\nبه‌هۆی ئه‌وه‌ی رووناك خان له‌ماڵه‌وه خوشكی نه‌بووه یاری كوڕانه‌ی كردووه، هه‌روه‌ها ده‌ستی بردووه بۆ هه‌موو كارێكی پیاوانه، وه‌ك دارتاشی، دروستكردنی خشتی قوڕ و بانگوشی و باخه‌وانی و …هتد.\nخاتوو رووناك هه‌روه‌ها گێڕایه‌وه كه حه‌پسه‌خانی دایكی له‌گه‌ڵ حه‌پسه‌خانی نه‌قیبدا زۆر هاوڕێ بوون، زۆریشیان كارو چالاكی پێكه‌وه كردووه، هه‌ر له‌وكاته‌ی دایكی خوێندكار بووه، سكرتێری حه‌پسه‌خانی نه‌قیب بووه، دوای ئه‌وه‌ی كه بووه به‌دراوسێشیان، بۆ زۆربه‌ی شوێنه‌كان پێكه‌وه ده‌چوون، له‌هه‌مان كاتیشدا دایكی رووناك خان سه‌رپه‌رشتیی گروپێكی ژنانی سلێمانیی كردووه.\nرووناك خان له‌درێژه‌ی گفتوگۆكه‌دا ئه‌وه‌شی گێڕایه‌وه كه هه‌ندێك جار حه‌پسه‌خانی نه‌قیب (لۆچێكی) له سینه‌ما سیروان یان ره‌شید بۆ داده‌نرا به‌تایبه‌تی كه فیلمی نوێ بهاتایه‌و دایكی و هه‌ندێك ژنی تریش له‌گه‌ڵیدا ده‌چوون و ده‌ڵێت: «منیش هه‌موو جارێك له‌گه‌ڵیاندا ده‌چووم، ئاو و میوه‌و خه‌یار و ترۆزیان له‌گه‌ڵ خۆیاندا ده‌برد».\nهه‌روه‌ها ده‌ڵێت: «جاری وا هه‌بوو حه‌پسه‌خانی نه‌قیب ژنانی كۆده‌كرده‌وه‌و ده‌چووینه سه‌یرانگه‌كان، سه‌یرانه‌كان له ده‌ره‌وه‌ی شار بوون، وه‌ك تووی مه‌لیك، قۆریه شكاو به‌رامبه‌ر گردێك بوو (ئیستا گردی عه‌لی ناجیه) ، باخی زۆری لێبوو، به‌پێ بۆیان ده‌ڕۆیشتین، بۆ سه‌رچناریش كه ئه‌وسا موڵكی میرزا تۆفیق بوو، به وڵاخ بۆی ده‌چووین، له باخه‌كه‌یان فستق و میوه‌ی زۆری لێبوو، هه‌موو كه‌سێكیش بۆی نه‌بوو بچێت بۆ ئه‌وێ «.\nكارێزی ئه‌حمه‌د زه‌نگه‌نه و باخەکەمان\nرووناك خان هه‌روه‌ك ده‌گێڕێته‌وه: «خۆشتیرین شت بۆ من كه له‌گه‌ڵ باوكم و پیاوان ده‌چووین بۆ چه‌می زه‌ڵم بۆ راوه ماسی ئه‌وه‌بوو كه به فه‌رده ماسی-یان ده‌هێنایه‌وه‌و له‌به‌ر نه‌بوونی سه‌لاجه، به سه‌به‌ته به‌سه‌ر گه‌ڕه‌كدا دابه‌ش ده‌كرا».\nهه‌وه‌ها ئه‌وه‌شی بۆ باسكرم كه «باوكی زۆر حه‌زی له باخ و باخچه بووه، خۆشی سه‌رپه‌رشتیی كردووه و وتی: «له‌پاڵ باخی گوڵ و گوڵزاره‌وه هه‌موو جۆره سه‌وزه‌یه‌كمان هه‌بوو». كارێزی ئه‌حمه‌د زه‌نگه‌نه به‌ناو باخه‌كه‌ماندا ده‌ڕۆیشت. به‌یانیان كه باوكم ده‌هاته خواره‌وه بۆ باخه‌كه، له‌گه‌ڵیدا ده‌چووم، ئیتر به‌رووبووممان لێده‌كرده‌وه، دایكیشم سه‌به‌ته‌ی رێكده‌خست و به گوڵیش ده‌یڕازانده‌وه‌و به مندا ده‌ینارد بۆ ماڵی شێخ قادرو شێخ مه‌حمودو ماڵه نزیكه‌كان».\nهه‌روه‌ها وتی: «یه‌كێكی تر له بیره‌وه‌رییه‌كانم له‌گه‌ڵ حه‌پسه خانی نه‌قیبدا ئه‌وه‌بوو كه ده‌چووم سه‌به‌ته‌كه‌م بۆ ده‌برد، زۆرجار دیارییه‌كی ده‌دامێ، جارێك ئه‌و مێخه‌ك به‌نده‌ی دامێ كه وێنه‌كه‌ی حه‌پسه‌خانی پێوه گیراوه «.\nباسی له‌وه‌شكرد كه هه‌موو شه‌وێكی هاوین به‌تایبه‌تی ژنان لای حه‌پسه خان كۆده‌بوونه‌وه، چێشت و خواردنیان له‌گه‌ڵ خۆیاندا ده‌بردو له ماڵی حه‌پسه خان چێشتخانه‌یه‌ك له‌لای خواره‌وه هه‌بوو شۆربایان بۆ فه‌قێكان لێده‌نا، فه‌قێش ده‌هاتن ده‌یانبرد، دواتریش پێكه‌وه ژنان له‌سه‌ر یه‌ك سفره نانیان ده‌خوارد. وه‌ك باسیشی ده‌كات، ئه‌وكاته هه‌رچه‌نده منداڵ بووه، به‌ڵام زۆری به‌لاوه خۆش بووه.\nئه‌و خانمه رۆح سوكه ئه‌وه‌شی گێڕایه‌وه كه «ژنێك به‌رده‌وام لای حه‌پسه خانی نه‌قیب بووه، به‌ناوی به‌هییه خان، ژنێكی له‌سه‌رخۆ و ده‌ستڕه‌نگین و ژیر بووه.\nماڵی خاتوو رووناك گوڵه‌باخ و نه‌عنای زۆریان هه‌بووه، به‌هییه خان چووه لێیكردۆته‌وه‌و بردوویانه گوڵاوو عاره‌قی نه‌عنایان لێ دروستكردووه‌و به‌شی ماڵی جه‌میل صائبیشیان لێداوه «.\nهه‌روه‌ها له ماڵی شێخ قادری حه‌فید ئاهه‌نگده‌گێڕدرا به‌ناوی (پۆست و ئیداره) كه تایبه‌ت بوو به پیاوان، ئه‌وانه‌ی ئاماده‌ده‌بوون ئه‌وه‌نده‌ی له‌بیری ئه‌ودا ماوه، ره‌شۆڵ و مه‌حمودی حه‌مه‌ی له‌یلێ، به‌ڵام میوزیك ژه‌نه‌كانی بیرنه‌ماوه، پیاوان كۆده‌كرانه‌وه، منداڵانیش له سه‌ربان كۆده‌بوونه‌وه‌و سه‌یریان كردوون.\nشێخی نەمر بۆ دڵنەوایی سەردانی باوکمی کرد\nخاتوو رووناك هه‌روه‌ها ده‌گێڕێته‌وه كه مه‌لا عارفی مامی كه ئه‌ویش شاعیر و نووسه‌ر بووه، هه‌روه‌ها خاڵیشی جه‌مال عیرفان (ئه‌دیب و هونه‌رمه‌ند) له سه‌رده‌می شێخ مه‌حموددا ده‌كوژرێن، ئه‌و دوو كه‌ڵه پیاوه عه‌لمانی بوون، بۆیه باوكیشی (جه‌میل صائیب) دڵی له شێخی نه‌مر ره‌نجابوو، چونكه نه‌یتوانی بوو بكوژه‌كان بدۆزێته‌وه، هه‌ر له‌به‌ر ئه‌و هۆیه‌شه كاتێك شێخ ده‌گه‌ڕێته‌وه سلێمانی، باوكی ناچێت بۆلای، هه‌رچه‌نده له‌ماڵی شێخ قادری دراوسێیان بوو، به‌ڵام شێخ مه‌حمودی نه‌مر خۆی سه‌ردانی باوكی كردووه بۆ دڵنه‌وایی و له‌و باره‌یه‌شه‌وه ده‌ڵێت:»وه‌ك فیلم ئه‌و سه‌رده‌مانه‌م له‌به‌رچاوه «.\nخاتو رووناكی بیر رووناك باسی باوكی ده‌كات و ده‌ڵێت: «باوكم پیاوێكی یه‌كجار خوێنده‌وار بوو، زمانزان بوو، كوردی و عه‌ره‌بی و توركی و فارسی به باشی ده‌زانی، زۆرێك له‌و شتانه‌ی ده‌یخوێنده‌وه، بۆی باسده‌كردین «.\nهه‌روه‌ها وتی: «باوكم له ساڵی 1924دا سه‌رنووسه‌ری رۆژنامه‌ی پێشكه‌وتن بووه، دوای كۆچی دوایی پیره‌مێرد له 19/7/1950 باوكم سه‌رپه‌رشتیی رۆژنامه‌ی ژینی گرتۆته ئه‌ستۆی خۆی، به‌ڵام به‌داخه‌وه و ئه‌وه‌نده‌ی نه‌برد له 13/10/1951 له 13/10/1951 باوكم له یه‌كێك له نه‌خۆشخانه‌كانی به‌غدا كۆچی دوای كرد.\nپاشان گێڕایه‌وه كه «ئه‌وه‌ی زۆر جێگای داخه، ئێمه منداڵبووین نه‌مانزانی چۆن ئه‌و كتێبخانه ده‌وڵه‌مه‌نده لای خۆمان بپارێزین، دایكم كتێبخانه‌كه‌ی دا به كاك عه‌لادین سوجادی و كاك ئه‌حمه‌د زرنگ كاروباری رۆژنامه‌كه‌شی كه‌وته ده‌ستی ئه‌وان دوای ئه‌ویش حه‌مه ره‌سوڵ ( ره‌سوڵ هاوار ) كه ئه‌ویش هه‌ر خزممان بوو «.\nئه‌و وتی» به خه‌تای دایكمی ده‌زانم كه نه‌یتوانی بیانهێڵێته‌وه‌و بیانپارێزێت، ته‌نانه‌ت باوكم ئاره‌زووی پول كۆكردنه‌وه‌ی هه‌بوو، چه‌ند ئه‌لبومێكی هه‌بوو هه‌مووی به‌خشی، هه‌رچه‌نده دوو برای گه‌وره‌م هه‌بوو له‌دایكم نه‌بوون و له به‌غدا بوون، دواییش خانووه‌كه‌مان چۆڵكردوو پاش ماوه‌یه‌ك چوینه به‌غدا، له‌وێ براو مامم (مسته‌فا صائیبـی ) نووسه‌ر له‌وێ بوون و سه‌رپه‌رشتییان ده‌كردین، تا گه‌یشتمه پۆلی سێیه‌می ناوه‌ندی، ئه‌وسا ئازادی برام چووه توركیا بۆ خوێندن و نه‌وزادی براشم له كۆلێجی یاسا ده‌یخوێند، ئیتر دایكم و به‌هزاد و شازاد گه‌ڕانه‌وه سلێمانی و دایكیشم به په‌له منی خسته خانه‌ی مامۆستایان» .\nخاتوو رووناك له‌درێژه‌ی گفتوگۆكه‌ماندا وتی: «حه‌زم له خانه‌ی مامۆستایان نه‌بوو، ئاره‌زووم بوو كۆلێج ته‌واوبكه‌م و خه‌ونی باوكم بهێنمه دی، به‌ڵام دایكم به‌هۆی باری ئابووریی خۆیه‌وه منی خسته خانه‌ی مامۆستایان». له پۆلی دووه‌می خانه‌ی مامۆستایان خاتوو روناك نه‌خۆش ده‌كه‌وێت، بۆیه تاقیكردنه‌وه‌ی ده‌ره‌كی ده‌كات و ده‌رده‌چێ بۆ پۆلی سێ و ده‌گه‌ڕێته‌وه سلێمانی، ئه‌وكات خانه‌ی مامۆستایان له سلێمانی ده‌كرێته‌وه. له سلێمانی له ساڵی 1959 خوێندن ته‌واوده‌كات و به دووه‌م ده‌رده‌چێت، هه‌روه‌ها ده‌ڵێت: «ئاهه‌نگێكی زۆر قه‌شه‌نگیان بۆ كردین له (یانه‌ی ئه‌فسه‌ران)و یه‌كه‌م خول بووین، ئاهه‌نگه‌كه له‌سه‌ر ئاستێكی زۆر به‌رزبوو، خه‌ڵكێكی زۆر بانگهێشت كرابوون « .\n“ئاگر له‌سه‌ر سیمفۆنیا”\nله باسكردنی زیاتری ئاهه‌نگه‌كه‌دا ده‌ڵێت: « ده‌یان خه‌ڵاتیان پێ به‌خشین و ئاكاخانی كچی پیره مێردیش له‌وێ بوو، بازنگێكی ئاڵتونی به دیاری دامێ، یه‌كه‌مه‌كان یه‌كسه‌ر له‌ناو شار دامه‌زراین، له خوێندنگای (ئه‌لعیراقیه) دامه‌زرام، چونكه نزیك ماڵی خۆمان بوو، هه‌روه‌ها له‌هه‌مان خوێندنگه راهێنانی ئاماده‌كردنی مامۆستاییم كردبوو، به‌ڕێوه‌به‌ره‌كه‌مان ناوی سه‌بریه حوسێن نازم بوو، خوشكی سامیه فه‌ندی بوو .\nكاتێك كه راهێنانه‌كه‌م ده‌كرد، خوێندنگه‌كه ئاهه‌نگێكی گه‌وره‌ی سازكرد، منیش سه‌رپه‌رشتیم ده‌كرد بۆ ئاهه‌نگه‌كه سه‌مایه‌كم دیزاین كرد به ناوی «ئاگر له‌سه‌ر سیمفۆنیا» و جله‌كانیش خۆم رێكم خستبوو، له‌گه‌ڵ كۆمه‌ڵێك چالاكیی ترو دیواره‌كانم به وێنه‌ی دوانزه سواره‌ی مه‌ریوان رازاندبووه‌وه، ( رووناك خان ده‌ستی وێنه‌كێشانی هه‌یه‌و هونه‌رمه‌نده، زۆربه‌ی مامۆستایانی جاران فره به‌هره‌بوون).\nپاش ماوه‌یه‌ك موسا سه‌مه‌د داوای لێكردم ببمه سه‌رپه‌رشتیاری هۆكاره‌كانی فێربوون، ناردمیانه خولێك بۆ به‌غدا له‌سه‌ر هه‌مان بابه‌ت و له‌وێ زۆر شت فێربووم».\nباسیشی له‌وه كرد كه له‌وێ له‌گه‌ڵ مامۆستاكانی خوله‌كه‌دا چوون بۆ سه‌ردانی به‌ڕێوبه‌رایه‌تی ( به‌عسات)، له‌وێ داوایان لێكردووه بچێته ئه‌مریكا بۆ خوێندن بۆ ماوه‌ی پێنج ساڵ، له‌و باره‌یه‌شه‌وه ده‌ڵێت: «منیش هه‌ر له‌وێ هه‌موو پێداویستییه‌كانم ته‌واوكرد، به‌ڵام كه گه‌ڕامه‌وه سلێمانی، برایه‌كم په‌شیمانی كردمه‌وه به‌هۆی ئه‌وه‌ی كه كچێكی گه‌نجم و ئه‌سته‌مه به ته‌نها بچمه وڵاتێكی بیانی، ئیتر نه‌ڕۆشتم و تائێستاش په‌شیمانم «.\nدوای ماوه‌یه‌ك خاتوو رووناك هاوسه‌رگیریی ده‌كا له‌گه‌ڵ ئه‌فراسیاب سدیق شاوه‌یس ده‌كات و ئێستا (خاوه‌نی پێنج منداڵن، سێ كوڕو دوو كچ)، دوای ئه‌وه‌ی هاوسه‌رگیرییش ده‌كات، ده‌چنه هه‌ڵه‌بجه. له‌ساڵی 1963دا ده‌گه‌ڕێنه‌وه سلێمانی و كاك ئه‌فراسیاب ده‌گیرێت و پاش ساڵێك زیندانی ئازاد ده‌كرێ .\nساڵی 1969 ده‌چن بۆ به‌غداو كاك ئه‌فراسیابی هاوسه‌ری هه‌م سیاسه‌ت و هه‌میش له پاڵیدا به‌شی زمانی ئینگلیزی له كۆلێج ته‌واوده‌كات، دوای (10) ساڵ له به‌غدا ده‌گه‌ڕێنه‌وه سلێمانی و له‌خوێندنگه‌ی پێشڕه‌وی عه‌ره‌بی داده‌مه‌زرێته‌وه، دواتر ده‌بێته یاریده‌ده‌رو پاشانیش ده‌بێته به‌ڕێوه‌به‌ری قوتابخانه‌ی باخچه‌كان و كاك ئه‌فراسیاب ده‌بێته مامۆستا له ناوه‌ندیی كاژاو.\n(12) ساڵ منداڵه‌كانی باوكیان نه بینیووه\nله ساڵی 1981 ده‌چن مامۆستا ئه‌فراسیاب بگرن، به‌ڵام ناكه‌وێته به‌رده‌ستیان و ده‌بێته پێشمه‌رگه. وه‌ك خاتوو رووناك بۆی گێرامه‌وه هه‌موو مانگێك ئیستیخبارات به دوایاندا ناردووه‌و هه‌ڕه‌شه‌یان لێكردووه.\nكچه‌كه‌ی پزیشك ده‌بێت و له‌سه‌ر كار لای ده‌به‌ن، كوڕه‌كه‌ی له كۆلێجی ئه‌ندازیاری به‌شی میكانیكی ده‌بێت، له زانكۆ ده‌ری ده‌كه‌ن، (12) ساڵ ته‌نها ده‌بێ و به دڵه‌ڕاوكێ ژیان به‌ڕێده‌كات، كاك ئه‌فراسیاب له ساڵی 1992 ده‌گاته له‌نده‌ن.\nپاش ئه‌وه‌ی ماوه‌یه‌ك له سوریا ده‌بێت، له‌سه‌ر داوای كاك ئه‌فراسیاب ئه‌وانیش ده‌گه‌نه لای وه‌ك ده‌شگێڕێته‌وه (12) ساڵ منداڵه‌كانی باوكیان نه بینیووه، له‌وكاته‌ی جه‌میل صائیب كۆچی دوای ده‌كات، شه‌هید شازاد صائیب ته‌مه‌نی (4) ساڵان بووه‌و خاتوو رووناكیش 12 ساڵان بووه، به‌رده‌وام به كۆڵییه‌وه ده‌بێت و له‌وباره‌یه‌شه‌وه وتی: «به‌هۆی جیاوازیی ته‌مه‌نه‌وه رۆڵی دایكم بۆ شازاد ده‌بینی، خۆشه‌ویستیم بۆی وه‌ك دایك و كوڕ وابوو»، كاك به‌هزادی برایان فڕۆكه‌وانی سه‌ربازی ده‌بێت، ئه‌ویش ده‌گیرێت و ده‌برێته گرتووخانه‌ی نوگره سه‌لمان و یه‌كێكه له‌وانه‌ی له‌ناو (شه‌مه‌ندۆفێری مه‌رگ)دا ده‌بێت دوای ئه‌وه‌ی به‌رده‌بێت له‌سه‌ر كاره‌كه‌ی لاده‌برێت.\nخێزانێکی فرە بەهرە\nماڵێكی خاوه‌ن فره به‌هره‌بوون، جگه له ئه‌ده‌ب و سیاسه‌تیش كاك شازاد گیتارو عود ژه‌ن بوو، كاك ئازاد نه‌ی لێ ده‌داو كاك به‌هزادیش وێنه كێش بوو.\nخاتوو رووناك هه‌ندێك بیره‌وه‌ریی دیكه‌ی گێڕایه‌وه‌و ده‌ڵێت: « له‌ساڵی 1948 له قوتابخانه‌وه چووین بۆ خۆپیشاندان دژی داگیركه‌ر (ئیستیعمار) به دروشمی بڕوخێ ئیستیعماری بۆگه‌ن، هه‌ندێ جاریش له‌گه‌ڵ منداڵانی گه‌ڕه‌ك خۆپیشاندانمان ده‌كرد‌و هاوارمان ده‌كرد چیتان ده‌وێ ئه‌ی میلله‌ت، نانمان ده‌وێ بۆ میلله‌ت «. هه‌روه‌ها باسی له‌وه‌ش كرد كه باوكی په‌یوه‌ندیی له‌گه‌ڵ مه‌سیحی و جوله‌كه‌ی ئه‌و سه‌رده‌مه‌دا زۆر باش بووه، دایكیشی زۆرجار ناردوویه‌تییه لای هه‌ندێك دوكانداری جوله‌كه وه‌ك شه‌له‌مۆ(كوتاڵ فرۆش بووه) عه‌به‌ی عوزه‌ره زه‌ره‌نگه‌ر بوو، رۆفائیل ئه‌ویش زه‌ره‌نگه‌ر بووه‌و ده‌ڵێت له‌كاتی جه‌ژنی كه‌پره شینه‌ی جوله‌كان، سینی خواردنمان بۆ ده‌هات و له‌كاتی گه‌ڕانه‌وه‌ی حاجییه‌كاندا به وڵاخ ده‌هاتنه‌وه به ئاڵای ره‌نگاوڕه‌نگه‌وه‌و خه‌ڵكیش له‌سه‌ر جاده‌كان كۆ ده‌بوونه‌وه بۆ سه‌یركردن و ده‌ست ماچكردنیان « .\nله‌كۆتای گفتوگۆكه‌شدا به هه‌ناسه‌یه‌كی پڕ میحنه‌ت و چاوێكی پڕله خه‌مه‌وه وتی: «ماڵێك سیاسه‌تی تێدا بێت، به‌شه گه‌وره‌كه‌ی به‌ر ژن ده‌كه‌وێت و له‌م هه‌موو خوشك و برایه ته‌نها خۆم ماوم، ژیان پڕه له ئازار له‌گه‌ڵ ئه‌وه‌شدا ده‌بێت به‌رده‌وامبیت «.\nله‌كۆتاییدا ده‌بێت بڵێین: سڵاو له‌و ته‌وارانه‌ی له نووسینه‌وه‌ی مێژووی پڕ سه‌روه‌ریی ئه‌م نیشتمانه‌دا هاوبه‌ش و به‌شداربوون، كه خاتوو رووناك صائیبیش یه‌كێكه له‌وان.


SRB | سەلامەتی و خێزان | Startfinder\nسەلامەتی و خێزان\nسەفێت ڕاهێنانی بینیوە وەک خاوێنکەرەوەیەکی پیشەگەر.\nمن ناوم سەفێتە و خەڵکی سڕبیام. دوای کارکردن لە نیشتیمانی خۆم بۆ ماوەیەکی درێژ وەک وەستای دیوار و دیکۆرات، بەختی خۆم تاقی کردەوە لە ئەڵمانیا. هەرچەندە قورس بوو دۆزینەوەی کارێک لەوێ. بۆیە بیرم کردەوە بگەڕێمەوە بۆ سڕبیا. دواتر بڕیارەکە درا بۆم. دەسەڵاتدارانی ئەڵمانیا منیان ناردەوە.\nبەڵام ئەمە لە کۆتاییدا شتێکی باش بوو: دوای گەڕانەوە بۆ سڕبیا، هاوڕێیەکم پێی گوتم لەبارەی ئەکادمیای ئێدوکاتیڤا. ئەمە یارمەتی گەڕاوەکان دەدات بۆ دەستپێکردنی پیشەیەک. ڕاستەخۆ پێشکەشی ئەوێم کرد – بڕیارێکی نایاب بوو. ئەکادیمیاکە یارمەتییان دام بۆ مەشقکردن وەک خاوێنکەرەوەیەکی شارەزا و دۆزینەوەی کارێک لەگەڵ کۆمپانیای تێریبۆ. ئێمە دیوارنوسی دەسڕینەوە و کاری باڵەخانەکان دەکەین. ئێمە یەک خێزانی گەورەین لە کاردا. بۆیە من دڵخۆشم بۆ چوونە ئەوێ هەموو ڕۆژێک.\nلە ئێستادا، بەزۆری من لە یاریگای یانەی تۆپیپێی ئەستێرەی سوری بێلگراد کار دەکەم. من یاریگاکە خاوێن دەکەمەوە بۆ هەموو یاریەک. من تەنە زیانبەخشەکان لادەبەم بۆ پاراستنی تەماشاکاران. هاوکارانم ئێستا بە سەیفتی بانگم دەکەن لە جیاتی سەفێت. ئەوان چێژ لە یاریکردن بە وشەکە دەبینن.\nئێمە یەک خێزانی گەورەین لە کاردا. بۆیە من دڵخۆشم بۆ چوونە ئەوێ هەموو ڕۆژێک.\nکۆمپانیای ئای تی خۆم\nدەستپێکردن بە کۆمپانیایەکی تایبەت بە بەبازاڕکردن لەڕێی ئینتەرنێتەوە، هیوای پێدەبەخشێت: ئێمیلیانۆ داهاتووی بۆخۆی بنیادنا لە سڕبیا دوای گەڕانەوەی لە ئەڵمانیا. ئەمڕۆ، ئەو پلانی هەیە بۆ فراوانکردنی کارەکەی و چەندان کارمەندی نوێ دابمەزرێنێت.\nزانیاریی زیاتر >\nبەکارهێنانی کۆمپانیای خۆت بۆ درووستکردنی دەرفەتی نوێ\nمن ناوم ساشایە. لە کورشیڤاچ لە دایک بووم لە ناوەڕاستی سڕبیا و گەڕامەوە ئەوێ دوای چەندان ساڵ لە ئەڵمانیابوون. لەبەرئەوە لەهەمان کاتدا توانیم دەست بکەم بە کۆمپانیایەکی خۆم لە سڕبیا – شتێک بوو کە هەمیشە خەونم پێوە دەبینی بیکەم. بەڵام هەروەها پاڵپشتیشم وەرگرت بۆی. ئەمە چیرۆکەکەمە:\nدوای گەڕانەوە بۆ وڵات، خێزانەکە سەرنج دەخەنە سەر خوێندن و مەشقکردن\nباوکێک لەگەڵ چوار کچەکەیدا هیواخوازە بۆ داهاتوویەکی باش بۆ منداڵەکانی. سەنتەری زانیاری ئەڵمانی بۆە کۆچ، مەشقکردن و کارکردن (DIMAK) یارمەتی خێزانەکە دەدات بۆ سەر ڕێگە ڕاستەکە.\nزیاتر کەمتر ئەم وێبسایتە کوکی بەکاردێنێت. ئەم کوکیانە تەنها بەکاردێت بۆ دڵنیابوون لە کرداری تەکنیکی وێبسایتەکەمان.\nداتای کەسی تۆمار نەکراوە. یاسای تایبەتمەندی ئێمە ببینە بۆ وردەکاری زیاتر. تکایە تێبینی ئەوە بکە کە کردارە گرنگەکانی وێبسایت بەردەست نین ئەگەر ڕەزامەندیت پیشان نەدەیت بۆ بەکارهێنانی کوکیەکان.


تارماییەكانی نەوەی شاخ\nزۆربەی كۆمەڵگاكان بەقۆناغی شۆڕش و ڕزگاربوندا ڕۆیشتون، لەم قۆناغەدا شۆڕشگێڕەكان دژی دوژمن وەستاون و خەباتی چەكدارییان ئەنجامداوە بۆ ڕزگاریی، زۆربەی شۆڕشگێڕەكانی دونیا لە قۆناغی شۆڕشگێڕیدا سەركردەی خۆشەویست و جوان بون لای گەلەكەیان، بەڵام قۆناغی دوای شۆڕش قۆناغی مەترسیدارە بۆ زۆربەی شۆڕشگێڕەكان، شۆڕش بەمانا سۆسیۆلۆژییەكەی كە بریتییە لە گۆڕانكاری گەورە لە بونیادی كۆمەڵایەتی و كۆمەڵگای بەرەو گۆڕانكاری گەورە بردووە، بەڵام گۆڕانكارییەكان لەدوای گرتنەدەستی دەسەڵات لەلایەن شۆڕشگێڕەكانەوە وەستاوە و بەرەو قۆناغی پێش شۆڕش گەڕاوەتەوە، دروستبونی دەسەڵاتێكی دیكتاتۆری لەلایەن شۆڕشگێڕەكان ئەگەرێكی كراوەیە بۆ هەمو شۆڕشەكانی جیهان، جیهان نمونەی زۆری شۆڕشگێرە دیكتاتۆرەكانی بەخۆوە بینیوە.\nجۆرج ئۆروێل لە ڕێگەی ڕۆمانی (مەزرای ئاژەڵان) وێنای شۆڕش و دوای شۆڕش و دیكتاتۆریمان بۆدەكات لە زمانی ئاژەڵانەوە، ڕۆمانەكە لە زمانی ئاژەڵانەوە وێنای شۆڕشی ئۆكتۆبەری 1917ی ڕوسیامان بۆ دەكات، فكرەی ڕۆمانەكە بۆ گشت شۆڕشەكانی دونیا دەگونجێت بێتەدی، سەرەتا ئاژەڵەكان بەناوی چەندین خەون و ئومێدی ژیانێكی باشترو ڕزگاربون شۆڕش دەكەن، دواتر بەرازەكان دەبنە دیكتاتۆری مەزراكەو دەست بەسەر هەمو شتێدا دەگرن‌و سیستمێكی دیكتاتۆری ترسناك دروستدەكەن، لەناو بەرازەكانیش ناكۆكی دروستدەبێت لەپێناو دەسەڵاتدا، بەگشتی لەمەزرای ئاژەڵاندا سیستمێكی ستەمكار دروست دەبێت و ئاژەڵەكانی تر خۆزگە بۆ پێش شۆڕش دەخوازن، شۆڕشگێرەكانی دوێنێ دەبنە دیكتاتۆر و ئومێدكوژی ئەمڕۆ، خولانەوەیە لە دەوری بازنەیەك لە دیكتاتۆرییەوە بۆ شۆڕش و لە شۆڕشەوە بۆ دیكتاتۆرەكانی شۆڕش، ئەگەری دیكتاتۆری بۆ شۆڕشگێرەكان ئەگەرێكی كراوەیە، وەك ڤیدڵ كاستڕۆ لە كوبا و شۆڕشی ئۆكتۆبەری ڕوسیاو ستالین، ئەمانە هەمو خەونەكانی شۆڕشیان كردە كابوس بۆ گەلەكەیان و بە ملیۆنان مرۆڤیان كردە قوربانی ئایدۆلۆجیاكانیان، بونە ستایلێكی ناشیرین بۆ دونیا و شۆڕشگێڕو دیكتاتۆرییان كردە دوو هاوڕێ.\nنەوەی شاخ لەهەرێمی كوردستان ئەوانەن لە شەستەكانەوە تا ڕاپەڕین لە شاخ بون و لە خەباتی چەكداریدا بەشداربون، نەوەی شاخ نەوەیەكی ویستراو بون لە قۆناغی شۆڕشداو پێویست بون، هەمو جوانیەكانی نەوەی شاخ كۆتایی دێت كاتێك دوای ڕاپەڕین دێنەناو شارو كۆنتڕۆڵی حكومەت و دامودەزگاكان دەكەن، تێكەڵی پارە دەبن و هەمو ئومێدەكان دەكوژن، وەك هۆشیمنە شۆڕشگێڕی ڤێتنام وتی بۆ ئەوەی شۆڕش بەرەو گەندەڵی و ناشیرینی بچێت ئەوا شۆڕشگێڕەكانی پڕبكە لەپارەو غەرقیان بكە، واتا دەسەڵات و پارە تاقیگەیەكن بۆ شۆڕشگێرەكان كەتیایدا زۆربەیان چۆكدادەدەن و بەرەو پارەو پۆست پەرستی دەڕۆن و بنەماكانی شۆڕش لە بیردەكەن و ئامادەی شەڕی ناوخۆشن، كۆنتڕۆڵكردنی تەواوی جومگەكانی دەسەڵات دوای ڕاپەڕین لەلایەن شۆڕشگێڕەكانەوە هەڵەیەكی ترسناك بو، وەك نەوشیروان مستەفا لەدوای ڕاپەڕین دەڵێت دەبێت سەركردەكانی شاخ كۆنتڕۆڵی دەزگاكانی دەوڵەت و شار نەكەن بەڵكو دەبێت كەسانی تەكنۆكڕات ئەم كارانە بگرنەدەست، بەڵام دوای ڕاپەڕین نەوەی شاخ كۆنتڕۆڵی دەزگاكان دەكات و بەرژەوەندی ماددی سەرهەڵدەدات، ئەمەش دەبێتەهۆی دروستبونی شەڕی ناوخۆی یەكێتی و پارتی لەسەر پارەو داهاتی گومرگەكان، لەم كاتەدا ئومێدەكانی شۆڕش كۆتاییان دێت و شەڕی براكوژی شەرعیەتی پێدەدرێت لەلایەن شۆڕشگێڕەكانی دوێنێوە، دواتر دەستبردن بۆ خیانەتی نیشتمانی و دروستكردنی دو ئیدارەیی و كۆنتڕۆڵی دەسەڵاتی سیاسی و ڕێزنەگرتن لە دیموكراسی و دواتر برسیكردن و گەیشتنە قۆناغی مەترسیداری ئەمڕۆ، زۆرینەی نەوەی شاخ لەدوای ڕاپەڕینەوە خەونەكانی شۆڕشیان كردە كابوس، دوای چارەكە سەدەیەك بۆ نەوەی شاخ بەدەسەڵات و پارەوە ئەمڕۆی بەرهەم هێناوە، وێرانی ئەمڕۆ بەرهەمی عەقڵیەتی شۆڕشگێڕەكانە، ئەزمونی چارەكە سەدەیەكی نەوەی شاخ بەم ستایلە وێرانی و تاڵانیە شایانی تێپەڕاندنە، سەرسپیكردن بەدیار ئەم ستایلە كلاسیكەوە دەبێت كۆتایی بێت.\nكوڕو كچەكانی نەوەی شاخ لەزۆر پۆستدا بونیان هەیە، نەوەی شار گەیشتونەتە بەشێكی جومگەكانی دەسەڵات وەك سەرۆكی پەرلەمان د.یوسف، بەڵام عەقڵیەتی نەوەی شاخ ئێستاش بڕیاردەرە، نەوەی شار لەشار یان دەرەوەی هەرێم پێگەیشتون، بەشێكی نەوەی شار هێشتا لەژێر كولتوری نەوەی شاخدایەو ناتوانێت بڕیار بدات، نێچیرڤان بارزانی وەك نەوەی شار تائێستاش لەژێر كاریگەری نەوەی شاخدایەوە خۆی بڕیاردەرنیە، زۆربەی حزبەكانیش تا ئەمڕۆ ململانێی نەوەی شاخ و شاریان تێدایە، بزوتنەوەی گۆڕان ئێستا گیری خواردوە بەدەست نەوەی شاخ، گۆڕان بزوتنەوەیەكی ئازاو بوێرە، بەڵام ئێستا خاوبونەوەیەك لە بزوتنەوەكەدا هەیە، نەوەی شاریش ململانێی نەوەی شاخی ناو بزوتنەوەكە دەكات، تا لە بڕیارە كلاسیك و نەرمەكانی ڕزگاری ببێت و ببێتەوە بزوتنەوە كاریگەرەكەی جاران، نەوشیروان مستەفا وەك نەوەی شاخ تێڕوانینەكانی جیاواز بو بۆ حكومڕانی و گرتنەدەستی تەواوی دەسەڵات لەلایەن نەوەی شاخ و بەمەترسی دەزانی، ئەمڕۆ كوڕو كچەكانی نەوەی شاخ لەدەسەڵات و حیزبەكاندا بەمیرات پۆستەكانیان وەرگرتوە، جێگەی ئومێد نین چونكە تا ئەمڕۆش نەیانتوانیوە لە كولتوری نەوەی شاخ بۆ حكومڕانی ڕزگاریان ببێت، هەموان داهاتی هەرێم دەخۆن بەناوی شەرعیەتی شۆڕشگێڕیەوە.\nپێویستە هێزی تازەو بوێر سەرهەڵبدات و ئەم ستایلە كلاسیكە تێپەڕێنێت، چونكە بەناوی شۆڕشگێڕیەوە كۆنتڕۆڵی یاسا و هێزی سەربازی و داهات كراوە، ئەم ستایلە ناشیرینە دوای ئەزمونی چارەكە سەدەیەك دەبێت تێپەڕێنرێت، چونكە فەشەلیان هێناوە لە خۆشكردنی ژیانی خەڵك، برسیكردن و لاوازبوونی ئیرادەی سیاسی و ستەمكاری سیاسی بەرهەمی چارەكە سەدەیەكی حكومڕانی نەوەی شاخە، تا ئەمڕۆش تارماییە خراپەكانی نەوەی شاخ بونیان هەیە وەك خۆسەپاندنی سیاسی و گەندەڵی و ڕێزنەگرتنی بنەماكانی دیموكراسی و تیرۆری ڕۆژنامەنوسان و عاشقی كورسی وپۆست و خێڵ پەرستی و ناوچەگەرێتی‌و.. تادوایی ، كارەساتە تا ئەمڕۆش بەشێكی خەڵك متمانە بەم هێزانە دەكات!.


ئەنفال و عەفرین.. شرۆڤە - RojNews\n13:01 - پۆلیسی سلێمانی: پیاوێکی ٦١ ساڵ خۆی سوتاند..\n13:01 - بانگەوازی بۆ ئەجامدانی چالاکی گەورە بۆ عەفرین کرا..\n12:55 - هێمن مامه‌ند: شه‌هیدکردنى هاوڵاتیان له‌لایه‌ن تورکیاوه له ئه‌ستۆى حکومه‌ته..\n12:50 - تەندروستیی شەهبا بانگەوازیی هاوکاری بۆ ئاوارەکان دەکات..\n12:06 - بۆ کێشه‌ی مووچه‌خۆرانی ھه‌رێمی کوردستان یاداشتێک ئاڕاسته‌ی عێراق ده‌کرێت..\n11:54 - مامۆستایانی زانکۆ: بۆ ڕووبەڕووبونەوەى مەترسییەکان یەکێتى نەتەوەیی پێویستە..\n11:46 - دکتۆر ئالینا سانچێزی شەڕڤانی یەپەژە شەهیدبوو..\n11:33 - هاتووچۆی هاوڵاتیان لە بەدلیس قەدەغە کرا..\n11:10 - پزیشکێکی کورد لە ئەورپاوە چووەتە عەفرین بۆ هاوکاریکردنی هاوڵاتیان..\n11:06 - سزای قورس بۆ ئەو کەسانە دانراوە کە شوێنەوارەکان لەناودەبەن..\n11:00 - سوپای تورک دوو گوندی سیدەکانی تۆپباران کرد..\nئەنفال و عەفرین.. شرۆڤە\nلە مێژووی کوردستاندا ڕۆژانێک هەن کە قەت لە بیر ناچنەوە، بە جۆرێک کە لە بیربردنەوەیان خیانتێکی مێژووییە و ونکردنی ئەخلاقی مرۆییە.\nسبەینێ ڕۆژی ٢٣ی شوباتە، لە ڕۆژی ٢٣ی شوباتی ١٩٨٨ دا ڕژێمی بەعس ئەنفالی لە دژی گەلی کورد دەستپێکرد، هەزاران کەسی کۆمەڵکوژ و بێ سەروشوێن کرد.\nبەڵام پێش ئەنفالی ٢٣ی شوباتی ١٩٨٨، قازی مەحەمەد پێش ١٩٨٨ دا و لە چوارچێووەی شۆڕشێکی گەورەدا لە ساڵی ١٩٤٦، ئەوەی بە جوانی وتبوو و کوردی بۆ دوژمن وەک غەنیمەت ناوزەدکردبوو.\nقازی حەمەد وتبووی: لە چاوی ئەواندا چەند کورد هەیە، ئەگەرچی موسڵمانیش بن، بەڵام تاوانبارن، کوشتن و لەناوبردنیان ڕەوایە، ئێمە وەک غەنیمەت لە قەڵەم دەدەن، دوژمنە فێڵبازە گەورەکانمان بەدیلیان گرتووین و کوشتوویانین، چونکە لە مەیدانەکانی شەڕ دەرەقەتمان نەهاتوون، هەمیشە فێڵبازییان کردووە.\nقازی محەمەد لە شوێنێکی دیکەش دا دەڵێت: "تا کاتێک یەک نەگرن سەرناکەون، دژی یەکدی زۆرداری مەکەن"، لە ڕۆژانێکی وەهادا کە بەرەو ئەنفالێکی دیکە دەچین قسەکانی قازی مەحەمەد لە گوێمان دا دەزرینگێتەوە.\nئەمڕۆ هەمووان چیرۆکی هەڵەبجە دەزانن، کاتێک بەرژەوەندیی وڵاتانی پیلانگێڕ و هێزە ئیمپریالیستییەکان یەکدەگرن، ڕووداوی وەک هەڵەبجە ڕوودەدات، لە ڕۆژی ١٦ی ئازاری ١٩٨٨دا هەزاران کورد لە هەڵەبجە کیمیابارانکران، هەڵەبجە لە ناو تراژیدیایەک کە لە باشوری کوردستان دا ڕوویداوە تەنیا یەکێکە لەو ڕووداوانە.\nلە کاتی شەری ئێڕان و عێراقدا چوار هەزار گوندی کورد چۆڵکران، زۆربەیان سووتێندران، ملیۆنەها هاوڵاتی دوورخرانەوە لە شوێنی ژیان و ئاوارەبوون.\nڕژێمی سەدام بەو ئۆپەراسینە دەڵێت ئەنفال کە لە مانگی شوباتی ١٩٨٨ دەستیپێکرد و تا ئەیلول بەردەوام بوو، لەو کۆمەڵکوژییەدا زیاتر لە ١٨٢ هەزار کورد کۆمەڵکوژکران.\nئەنفال سورەتێکی قورئانە و بە واتای "غەنیمەتی شەڕی پیرۆز" دێت، لەو شەڕانەدا ماڵی کافرەکان وێران دەکەن و و پاشان دەست بە سەرداگرتنی ماڵەکانیان حەڵاڵە، وەکچۆن لە سەرەوە باسکرا، لە ئۆپەراسیۆنی ئەنفالدا ١٨٢ هەزار کورد کوژران و بێ سەروشوێن کران.\nڕژێمی بەعس ئەنفالی لە ساڵی ١٩٨٨دا و لە دۆڵی جافایەتییەوە دەستپێکرد، پێش ئەویش لە چەندین شوێن چەکی کیمیاویی لە دژی کورد بە کار هێنابوو، دووەمین ئەنفال لە ئازاری ١٩٨٨دا لە گوندی سێوسێنان ئەنجامدرا، ئەنفالێکی زۆر توندیش لە دژی گەرمیان ئەنجامدرا، دەوترێت کە تەنیا لەوێ زیاتر لە ١٠ هەزار کەس کۆمەڵکوژکراون، هەر دوابەدوای ئەوانە ئەنفالی چوارەم و پێنجەم و شەشەم و حەوتەم و هەشتەم ئەنفالیش لە ڕۆژی ٢٥ی ئابی ١٩٨٨ لە بادینان ئەنجام دراوە.\nڕژێمی سەدام لە ڕۆژی ٦ی ئەیلولی ١٩٨٨دا لێبوردنی گشتیی ڕاگەیاند و و بە قسە کۆتایی بە ئەنفال هێنا، ئەوە لە کاتێکدایە کە لە ساڵی ١٩٩١یشدا ژمارەیەکی زۆر لە هاوڵاتیانی کورد لە گوندەکانیان دەرکراون.\nکەریم یڵدز کە چالاکوانێکی نێودەولەتیی مافەکانی مرۆڤە، لە کتێبێکیدا بە ناوی کوردانی باشور دەنووسێت: پاش ئەوەی دوو ساڵ بە سەر ئەنفالدا تێپەری، دوو لە سەر سێی خاکی کوردستان بە تەواوی چۆڵکرابوو، سەدان هەزار مرۆڤ ئاوارەکرابوون، تا ئەو کاتەی هەڵەبجە کۆمەڵکوژکرا، ویژدانی جیهان لە ئاستی گەلی کورد دا کەڕوڵاڵ و کوێر بوو.\nکەس لە بارەی کۆمەڵکوژکردنی گەلێک لەو گۆشەیەی جیهان هیچی نەدەوت، چونکە لە سەر نەوتێک دانیشتبوون کە کۆمەڵکوژکەرەکان دەیاندانێ، ئەوانیش بەگوێرەی بەرژەوەندییەکانیان ویژدانیان ناردبوو بۆ پشوو.\nکاتێک باس لە پیلانگێڕیی نێودەوڵەتی لە دژی گەلی کورد دەکرێت، باس لە ڕاستییەکی تاڵ دەکرێت، پێویستە کە پیلانگێڕیی نێودەوڵەتی لە دژی کورد بوەستێنین، ئەگەر ئێمەی کورد بە هەموومان لە دژی ئەو پیلانگێڕییە نەوەستینەوە، دیسانەوە ئەنفال و کەرکوک لە دژمان ئەنجام دەدرێت، بۆ ڕزگاربوون لەوەش تەنیا ڕێگا یەکێتی نەتەوەییە.\nئەوەی سەردەمێک سەدام لە دژی گەلی کورد ئەنجامیدا، ئێستا حکومەتی تورک لە دژی عەفرین ئەنجامی دەدات، دەیانەوێت دەستێووەردانی دیمگرافیای کورد بکەن، پیلانگێڕیی دوژمن لە ئێستادا تەنیا لە دژی عەفرین نییە، لە دژی قامیشلو و باشوری و کەرکوک و موسڵیشە، واتە بەتەمای ئەنفالێکی نوێن، ئێمەی کورد لە بارەی کەرکوکەوە پارچە بووین، ئەگەر هەروا پارچە بمێنین دوژمن سەردەکەوێت و سەرتاسەری کوردستان داگیردەکات.\nبەڵام ئەگەر ئەم جارە لە دەوری عەفریندا بە ڕۆحێکی نەتەوەییە کۆببینەوە، هێزە پیلانگێڕەکان ناتوانن چیدی ئەنفالمان بکەن و دەتوانین کەرکوک و هەموو خاکی داگیرکراوی کوردستان لە چنگی دوژمن ڕزگاربکەین.\nکاتێک شەهیدانی ئەنفال بەبیردێنینەوە، بەو هیوایە ئەم جارە لە بارەی عەفریندا یەک بگرین ڕێز لە شەهیدەکانمان بگرین.\nپۆلیسی سلێمانی: پیاوێکی ٦١ ساڵ خۆی سوتاند\nهێمن مامه‌ند: شه‌هیدکردنى هاوڵاتیان له‌لایه‌ن تورکیاوه له ئه‌ستۆى حکومه‌ته\nتەندروستیی شەهبا بانگەوازیی هاوکاری بۆ ئاوارەکان دەکات\nبۆ کێشه‌ی مووچه‌خۆرانی ھه‌رێمی کوردستان یاداشتێک ئاڕاسته‌ی عێراق ده‌کرێت\nمامۆستایانی زانکۆ: بۆ ڕووبەڕووبونەوەى مەترسییەکان یەکێتى نەتەوەیی پێویستە\nهاتووچۆی هاوڵاتیان لە بەدلیس قەدەغە کرا\nپزیشکێکی کورد لە ئەورپاوە چووەتە عەفرین بۆ هاوکاریکردنی هاوڵاتیان\nسوپای تورک دوو گوندی سیدەکانی تۆپباران کرد


لە پەرلەمانی كوردستان بەدواداچوون بۆ بەئیداربوونی سۆران دەكرێت | دەزگاى زارى کرمانجى\nدوای سەردانی كردنی شاندێكی پەرلەمانی كوردستان بۆ دەڤەری سۆران لە سەر داواكاری و پێشنیاری هاووڵاتییان، هەرچوار پەرلەمانتاری كوردستان "وەیسی سەعید، خەدیجە عومەر، حەسیبە سەعید، ئەرشەد حوسێن" یادشتنامەیەك ئاراستەی سەرۆكایەتی حكوومەتی هەرێمی كوردستان دەكەن، كە كار لەسەر سەربەخۆیی ئیدارەی سۆران بكرێت، هاوشێوەی ئیدارەكانی تر".\nبەپێی زانیاریەكانی زاری كرمانجی، ئەم چەند پەرلەمانتارەی كوردستان لە یاداشتنامەكەیاندا بۆ ئەنجوومەنی وەزیران ئاماژەیان بەوە كردووە " كە بەهۆی بەرفراوانی سنوورەكە كە هەڵكەوتەی قەزای سۆران بووەتە ناوەندێكی كارگێری بۆ قەزاكانی (چۆمان، مێرگەسۆر، رواندز، سۆران) و پێگەێكی گرنگی ئابوورییشە، بەهۆی هەبوونی دەروازەی نێودەوڵەتی حاجی ئۆمەران، هەروەها ناوچەكە 30% كەرتی گەشتیاری سنووری پارێزگای هەولێر پێك دەهێنێت و هەموو پێوەرەكانی بەئیدارە بوونی تێدایە كە وەك ئیدارەیەكی سەربەخۆ ماڵەی لەگەڵ بكرێت". هەروەها ئەوەش خراوەتەروو، كە دەڤەری سۆران لە چوار قەزا پێكهاتووە و شوێنێكی گرنگی ستراتیژی ئابوورییە و هاوسنوورە لەگەڵ هەر یەك لە وڵاتانی ئێران و توركیا، و ژمارەی دانیشتووانەكەی لە سەرووی 350 هەزار كەسەوەیەو شوێنێكی دوورە دەستیشە لە سەنتەری پارێزگای هەولێر، بۆیە پێویستە بكرێت بە ئیدارەی سەربەخۆ


سالار مه‌حمود - 17-05-2017 - 4521 جار خوێندراوەتەوە\nلەساتەوەختێکی هەستیارو گرنگدا رێکەوتن لە نێوان دوو هێزی رکابەردا هاتە کایەوە. ناوەڕۆکی رێکەوتنەکە بەلەبەرچاوگرتنی بارودۆخی خەڵک و پرۆسەی سیاسیی و ئایندەی کوردستان لە رووی ناوەڕۆکەوە گرنگ بوو،بەو مانایەی هەر خاڵێک لەو بیست و پێنج خاڵە لەگەڵ پرەنسیپە نێودەوڵەتیەکانی مافی مرۆڤ و بەدیهێنانی ئاشتی راستەقینەو ئۆقرەیی لەهەمان کاتدا پشت بەستن بەسەروەریی یاساو پرەنسیپەکانی دیموکراسی نەک هەر کۆک بوو بەڵکو گەشەپێدەریش بوو.\nبۆ خودی یەکێتیەکان و گۆڕانەکانیش دوای حەوت ساڵ لەشەڕی ساردو یەکتر تەخوینکردن و پەرتکردن و سڕینەوە ساتەوەختێکی گرنگ بوو، بۆ رەخساندنی زەمینەی رەواندنەوەی ئەو هەموو خەتی چەپ و راست بەسەریەکدا هێنانە. ناوەڕۆکی رێکەوتنەکە هەنگاوێک بوو بۆ دروستکرنی فۆرمێکی نوێ لە یەکڕیزی ناو ماڵی کوردستان .\nبە ڕای من مانەوەی رێکەوتنەکەو گەشەپێدانی بەمیکانیزمی نوێ بۆ جێبەجێکردنی ناوەڕۆکەکەی بۆ ئەم قۆناغە گرنگی زۆری هەیە بەتایبەتی لەم ساتەوەختەدا کە کوردستان پێویستی بە خۆ کۆکردنەوەو بەدیهێنانی تەبایی و ئاشتی سەرتاسەریی هەیە لە نێوان هەردوو لایەن و لایەنەکانی تریش بەتایبەتی لەگەڵ پارتی. چونکە ئە قۆناغەش پێویستی بە سازان و پێکەوە کارکردن هەیە لە جیاتی ترازان و پەرتبوونی ناوخۆیی، لە ترازاندا دوژمنانی کورد سودمەند دەبن دەرفەتیان دەداتێ بۆ دەستخستنە ناو کوردستان لە دەرگای ترازاوی ماڵی کورد خۆیەوە، ئەمە سەرەڕای بوونی ئاماژەی راستەقینە بۆ گۆڕانی نەخشەی سیاسیی و جوگرافی لە ناوچەکەدا ئەویش بەهاتنەوەی زهێزەکانی دونیا بۆ ناوچەکە ئەمجارەیان لە پەنجەرەوە بەتایبەتی ئەمریکا کە پێشبینی دەکرێ ئاکامەکەی کەمکردنەوەی هەیمەنەی وڵاتانی ئیقلیمی بێ بەتایبەتی تورکیاو ئێران کە هێشتا سیادەی سنور نازانن و سنوری خۆیان دەبەزێنن. راستە رێکەوتنەکە هێشتا وەک مەرەکەبی سەر کاغەز ماوەتەوەو زۆر لە خاڵەکانی جێبەجێ نەبوونە بەڵام وەک نەخشە رێگا بۆ هەردوو لایەن و بۆ کوردستان بایەخی تایبەتی هەیە.\nخۆ ئەگەر هەندێ لە خاڵەکانی ئاستەنگی گەورەیانلەبەردەم بێ خۆ دەکرێ لەسەر چەند خاڵێکی جدیەت پیشان بدرێت و کار لەسەر جێبەجێکردنی بکرێ. لەبەر ئەوە هەر تێڕوانینێک بۆ هەڵوەشانەوەی رێکەوتنەکە یا هەڵپەساردنی دەبێت بە وردی بیر لە ئاکامە نێگەتیڤەکانیشی بکرێتەوە! بەدروستی نابینم لەسەر بنەمای هەڵچوون و پەرچە کردار هەوڵ بۆ هەڵوەشانەوەی بدرێ.وەک چۆن پێویستە پابەند بوون پێیەوە بۆ کاتکوشتن و خۆ دزینەوە نەبێ.\nمەبەستمە بڵێم دوای ساڵێک لەو رێکەوتنە لەجەوهەردا یەکێتی و گۆڕانی لێک نزیکنەکردەوە وەک پێویست و نێوانی لایەنەکانیشی پەرتتر کرد، بەتایبەتی پرسی کاراکردنەوەی پەرلەمانی تەعقیدتر کرد کە پارتی لایەنی سەرەکی و بکەری ئەساسیە لە کاراکردنەوەی پەرلەمان وەک چۆن بەبڕیارێکی حزبی لەکاری خست لەکاتێکدا پارتی فراکسیۆنەکەی زۆرینەشە لەپەرلەمان. گوزەرانی خەڵکیش بەگشتی باش نەبوو بەتایبەتیش هەر هیچ نەبێ لەو دەڤەرەی کە هەردوو لایەن تێیدا باڵا دەستن.\nچارەسەر چیە؟ ئەمە ئەو پرسیارەیە کە دەبێ دوای ئەو ماوە زەمەنییە ببێتە بابەتی گفتوگۆی راشکاوانەو دوور لە دەستی دەستپێکردن. گرنگە گفتوگۆکان بەردەوام بن و میکانیزمی کرداریی دابنرێت بۆ هەنگاو بەهەنگاو بۆ جێبەجێکردنی و دۆزینەوەی رێوشوێنی پێکهاتنی هەردوو لایەن لەگەڵ پارتی لەسەر بنەماکانی ناوەڕۆکی رێکەوتنەکە، چونکە بەشێک لە خاڵەکانی رێکەوتنەکە بە یەکێتی و گۆڕان بەتەنیا جێبەجێ نابن. لەو رووەشەوە پێویستە بەرچاو روونی و بەڕاشکاوی بنکەی جەماوەری هەردوو لایەن وردتر تێبگەیەنرێت.\nبەدیدی نوسەر پێویستە زۆرتر کار بۆ جێبەجێکردنی ناوەڕۆکی ئەو رێکەوتنە بکرێت و ببێتە بەرنامەی کرداریی هەردوو لایەن، راستە گەنجەکانی هەردوو لایەن وکادرە پێشکەوتووەکانی مەبەستیانە زۆر بەخێرایی ئەوە ببێ کە پێویستە لەبەرامبەریشدا زۆرینەی ئەرکەکە لە ئەستۆی سەرکردە دێرینەکانی هەردوو لا هەیە بەلەبەرچاوگرتنی هاوسەنگەریی و هاوخەباتی دێرینەیان ئەو وزەیەی ماویانە بۆ بەرەو پێشەوە بردنی کاروانە هابەشەکە بینێن نەک زیندوو کردنەوەی گرێ مێژوویەکانی نێوانیان لە شاخ و لەناو ململانێکانی رابردوویان لەناو یەکێتی، ئەمە بەرپرسیارێتیە مێژوویەکەیە کە لە قۆغەدا لەئەستۆیاندایە.\nگرفت و کێشە کەسیەکان نابێ وێنە گەورەکەیان لا بچووک بکاتەوە ئەگینا دەرفەتەکان لەدەستیان دەردەچێت و ئەو گرێیەی ئێستا دەتوانرێت بەدەست بکرێتەوە ئەو کاتە بەتێپەڕبوونی کات بە دەمیش ناکرێتەوەو مێژوو کەمو زۆر ئۆباڵی لەدەستدەرچوون توند دەخاتە گەردنیان.


د.یوسف گۆران: كوردستان بۆته لانكه‌ی په‌ره‌پێدانی توانای گه‌نجان | وەزارەتى خوێندنى باڵا و توێژینەوەى زانستى\nد.یوسف گۆران: كوردستان بۆته لانكه‌ی په‌ره‌پێدانی توانای گه‌نجان\nد.یوسف گۆران وه‌زیری خوێندنی باڵا و توێژینه‌وه‌ی زانستی ڕایگه‌یاند: وه‌ك وه‌زاره‌تی خوێندنی باڵا هەوڵ دەدەین ڕیفۆرم لەزۆربەى بوارەکان بکەین، بەتایبەت له‌بوارى پیشەیى لە زانکۆ پۆلیتەکنیکیەکان بۆ ئەوەى بتوانین خوێندکارانمان سکیڵ وەربگرن و بتوانن له بازاری كار كار بكه‌ن.\nئه‌و ڕاگه‌یاندنه‌ی د.یوسف گۆران وه‌زیری خوێندنی باڵا و توێژینه‌وه‌ی زانستی، ئه‌مڕۆ دوشه‌ممه، ڕێكه‌وتی (16/7/2018) له میانه‌ی پێشكه‌شكردنی وته‌یه‌كی هات، كه له مه‌راسیمی به‌خشینی سكۆله‌رشیپ به‌خوێندكارانی پەنابەری سوری هات.\nئاینده‌ی خۆتان و میلله‌ته‌كه‌تان مسۆگه‌ر بكه‌ن\nله‌و مه‌راسیمه‌دا، كه له هۆڵی كۆبونه‌وه‌كانی هۆتێل شیراتۆن به‌ڕێوه‌چو، د.ئامانج سه‌عید ڕاوێژكاری وه‌زیری خوێندنی باڵا و توێژینه‌وه‌ی زانستی ئاماده‌یبو، له‌سه‌ره‌تادا چه‌ند وته‌یه‌ك پێشكه‌شكرا، د.یوسف گۆران وه‌زیری خوێندنی باڵا و توێژینه‌وه‌ی زانستی له وتارێكدا له‌باره‌ی ئه‌و سكۆله‌رشیپه ڕو له خوێندكارانی پەنابەری سوری وتی: هیوامان وایە بتوانین دەرفەتتان بۆ بڕەخسێنین، ئه‌وه‌ش به‌سود وەرگرتن لەو ماوەى لە هەرێمى کوردستان نیشته‌جێن بتوانن پەرە بە تواناکانتان بدەن و، کاتەکانتان بەفیرۆ نەچێت توانا و کارامەیى بۆ خۆتان و ئایندەى خۆتان و ئایندەى وڵاتەکەتان دروست بكه‌ن.\nپرۆگرامی (HOPES) ده‌ستی گه‌نجانی سوریای گرت\nوه‌زیری خوێندنی باڵا و توێژینه‌وه‌ی زانستی ئه‌وه‌شی ڕاگه‌یاند: ئێمە وەک وەزارەتى خوێندنى باڵا و توێژینەوەى زانستى پشتیوانى تەواو لەو پرۆگرامی (HOPES) دەکەین، چونکە ئێمە پێمان وایە پرۆگرامى هۆپس یەکێکە لەو پرۆگرامانەى، کە دەستى ئاوارە و پەنابەرانى گرتوە وایلێکردوە لە ژینگەیەکى ترەوە بیگوازێتەوە بۆ ژینگەیەکى تر، هه‌روه‌ك وایلێکردوە تەمەن و ماندوبون و کاتى ئەو کەسانەى کە لەبەر هەر هۆیەکەوەیە بێت نەیانتوانیوە لە شوێنى خۆیان بمێننەوە بەفیڕۆ نەچێ بتوانن ژیانێکى دیکە و هەلێکى دیکە بۆخۆیان دروست بکەن و ئێمەش تێیدا هاوکاربین.\n89 خوێندكار له زانكۆكانی كوردستان وه‌رگیران\nد.یوسف گۆران باسی له گرنگی به‌رنامه‌كه كرد و ڕایگه‌یاند: پێمان خۆشە ئەو ژمارەیەى ئێستا كه ژماره‌یان (٨٩) خوێندكاره و، لەو سکۆلەرشیپه وەرگیراون پەرەی پێبدەین، ئەگەر کەموکوڕیەکیشى هەیە چاکى بکەینەوە، ئەگەر لایەنى ترى پێویستە چاکى بکەن، واتە کەموکوڕیەکانى و خراپەکانى چاک بکەینەوە، هەروەها لایەنە باشەکانى فراوان و فراوانتر بکەین.\nریفۆرم لە زۆربەى بوارەکان ده‌کرێ\nوه‌زیری خوێندنی باڵا و توێژینه‌وه‌ی زانستی پیرۆزبایى لەو گەنجانە كرد و، وتی: هیوام وایە سود لە هەموو چرکەیەکى مانەوەتان لەهەرێمى کوردستان وەربگرن بۆ گەشەپێدانى توانا و کارامەییەکانتان، وتیشی ئێوە لەکاتێکدا لە هەرێمی كوردستان دەخوێنن، ریفۆرم لە زۆربەى لایەنەکانى خوێندنى باڵا کراوە، ڕونیشكرده‌وه هەر ئەو بەرنامەیەى کە ئێستا ئێوە پێى وەرگیراون دواى ئەوە جێبه‌جێكراوه کراوە، ئێمە توانیومانە هەندێ ڕیفۆرم لە ڕێنماییەکاندا بکەین، کە پێشتر ڕێگربوە له‌وه‌ی بتوانین خوێندکارى نێودەوڵەتى و بیانى و ئەوانەى لەشوێنى ترەوە هاتون وەربگرین، ئه‌وه‌شی ڕاگه‌یاند: بۆ ئەوەى بتوانین ئەمە بکەین ناچار بوین، یا هەوڵماندا ڕێنماییەکان بگۆڕین، وتیشی ئێوە چانسى ئەوەتان هەبوە لەکاتێکدا هاتون و، لەکاتێکدا دەخوێنن کە ئێمە هەوڵ دەدەین ریفۆرم لە زۆربەى بوارەکان بکەین بەتایبەت له‌بارى پیشەیى لە زانکۆ پۆلیتەکنیکیەکان بۆ ئەوەى بتوانین خوێندکارانمان سکڵ وەربگرن و، لەگەڵ بازاڕى کار بڕۆن، له‌هه‌مان كاتدا بتوانین زانکۆکانمان ببەستینەوە بە بازاڕى کار، ئینجا خوێندکارانمان لە ئایندەدا ببنه خاوەن پیشەیەک و، کارێک بكه‌ن بۆ ژیانى خۆیان و کۆمەڵگاکەتان سودى لێوەربگرن.\nلایه‌نه‌كانی به‌شداربوی پرۆگرامه‌كه\nله كۆتایی وتاره‌كه‌شیدا، وه‌زیری خوێندنی باڵا و توێژینه‌وه‌ی زانستی سوپاس ئاڕاستەى یەکێتیى ئەوروپا، بریتیش کاونسڵ، ڕێکخراوى داد، نۆفیک و کامپەس فرانس كرد له به‌رامبه‌ر هاوکارییه به‌رده‌وامه‌كانیان.\nهه‌ر له‌و مه‌راسیمه‌دا، وتاری یه‌كێیتی ئه‌وروپا و به‌رنامه‌ی هۆپس و وتاری نوێنه‌ری خوێندكاران پێشكه‌شكرا.\nپرۆگرامی (HOPES) چیه\nپرۆگرامی (HOPES) یه‌كێكه له به‌رنامه هاوبه‌شه‌كانی (یەکێتیى ئەوروپا، بریتیش کاونسڵ، ڕێکخراوى داد، نۆفیک و کامپەس فرانس) و، بڕی (12) میلۆن یۆریۆ بۆ ته‌رخانكراوه، به‌هۆی ئه‌و پرۆگرامه‌وه ده‌رفه‌تی خوێندن بۆ پەنابەرەکانی سوریا له وڵاته‌كانی (مصر، توركیا، لوبنان، ئوردون، هه‌رێمی كوردستان) ده‌ڕه‌خسێنێ، له‌و چوارچێوه‌یه‌شدا به‌ڕێكه‌وتن له‌گه‌ڵ وه‌زاره‌تی خوێندنی باڵا و توێژینه‌وه‌ی زانستی (89) سكۆله‌رشیپ له ئاستی (دبلۆم، به‌كالۆریۆس و ماسته‌ر) له زانكۆكانی هه‌رێمی كوردستان بۆ خوێندكارانی ئاوره‌ی سوریا دابینكرا.


به‌ره‌ی نه‌ته‌وه‌کانی بن ده‌ست له به‌ر ده‌رکی یه‌کێتی ئوروپا له بروکسل خۆپێشاندانێکی گشتی به ناوی نه‌ته‌وه بنده‌سته‌کانی ئێران ڕیک ده‌خه‌ن، 2 پارتی کوردستانیش داوای به\nپێنتاگۆنیش هاك (Hack) كرا.\n٢،٦ ملیار خه‌ڵک له جیهاندا ڕۆژانه ته‌له‌فون به کار دێنن.\nئاخرین سه‌رژمێری ئاپۆره‌ی خه‌ڵکی ئیسرائیل که له ڕۆژی نۆیی جوله‌که به‌ڕێوه‌چووه، ده‌گاته 7،2 ملۆێن نه‌فه‌ر،\nئۆردوگای ئه‌ڵتاش( ڕۆمادی) شانازییه‌کی مێژووییه بۆ گه‌لی کورد! وه‌ڵامێک بۆ کاک کامه‌ران شه‌ریفی.\nوتوێژی ئازاد قه‌یته‌وانی له‌گه‌ڵ به‌رِێز عه‌ميد سه‌رحه‌د قادر به‌رِيچوه‌به‌رى پۆليسى قه‌زاو ناحييه‌كانی که‌رکوک ، سه‌باره‌ت به هه‌ڵمه‌تێكى پشكنين بۆشارى ئه‌ركوك و ئاکامه\nوتۆێژی ڕۆژنامه‌ی ( ڕۆژنامه) له‌گه‌ڵ عارف باوه‌جانی ئاماده‌کردنی بڵند گه‌رمیانی\nسه‌روه‌رى بۆ ناياسايه‌كان كورته\nیاد نامه..! ..ئه‌حمه‌د خوسره‌وی_سوئد\nساڵی تازه‌ت لێ پیرۆز بێ\nخۆشم ده‌وێێن له هه‌ر کۆی هه‌ن،


سیاسی 139 جار بینراوە\nعەلی باپیر، ئەمیری كۆمەڵی ئیسلامی كوردستان داوای لەبزووتنەوەی گۆڕان كردووە كەسانی بەهێز بنێرنە حكومه‌ته‌وه، گۆڕانیش داوای كاری پێكەوەیی لەكۆمەڵ كردووەو عه‌لی باپیریش داوای رێككەوتنی نوێی لێكردوون.\nسەرچاوەیەكی بەرپرس لە كۆمەڵی ئیسلامی كە نەیویست ناوی بڵاوبكرێتەوە، رايگەیاند: لەسەردانی دوێنێی كۆمەڵ بۆ لای گۆڕان، عەلی باپیر ئەمیری حیزبەكەیان هیوای سەركەوتنی بۆ گۆڕان لەچوونە نێو حكومەتی نوێی هەرێم خواستووەو وتویەتی خەڵكی بەهێز بنێرنە كابینەكە.\nئەو سەرچاوەیە وتیشی: "گۆڕان وتویەتی ئێمە حەزدەكەین لەگەڵ كۆمەڵ ئەو پێكەوەییەمان هەر بمێنێت، كۆمەڵیش وتویەتی ئەو پێكەوەییە وەك جاران نییە، چونكە ئێوە لەناو حكومەت و ئێمە لەدەرەوەی حكومەت دەبین".\nله‌باره‌ى ئه‌وه‌ی ده‌وترێت عەلی باپیر داوای له گۆڕان كردووه رێككه‌وتنێك بكه‌ن، لەكاتێكدا گۆڕان دەڕواتە دەسەڵات و كۆمەڵیش دەبێتە ئۆپۆزسیۆن، ئەو سەرچاوەیە وتی: "كۆمەڵ وتوویه‌تی ئیدی رێگەی هەردوولا جیابووه‌تەوە، چونكە رێككەوتن لەنێوان دوو هێز كە رێگەیان جیاواز بێت مەحاڵە".\nدەربارەی ئەوەی بۆچی رۆژێك دوای سەردانی مەسرور بارزانی، راسپێردراوی پارتی بۆ پێكهێنانی حكومەتی نوێ، عەلی باپیر سەردانی گۆڕان دەكات، سەرچاوەكەی كۆمەڵ ئاشکرایکرد: دوای تەقەكردنی هەفتەی رابوردوو لە گردی زەرگەتەی گۆڕان، مامۆستا حەزی كردووە سەردانیان بكات، ئەگینا سەردانەكە هیچ پەیوەندی بەسەردانی مەسرور بارزانی بۆ لای گۆڕان نەبووە.\nئێوارەی دوێنێ شاندێكی كۆمەڵی ئیسلامی بەسەرۆكایەتی عەلی باپیر، ئەمیری ئەو حیزبە سەردانی یەكگرتووی ئیسلامییان كرد و لەگەڵ سەڵاحەدین بەهادین، ئەمینداری یەكگرتوو كۆبوونەوە و دواتر عەلی باپیر ئۆپۆزسیۆنبوونی خۆیانی راگەیاند.


مێژوو - بزاڤی سەربەخۆیی "هیندستان"\nبزاڤی سەربەخۆیی "هیندستان" بزاڤێک بوو کە بریتی بوو لە کۆمەڵێک بزووتنەوە و هەوڵ بەئامانجی ئەوەی بتوانێت کۆتایی بێنێت بە چەوساندنەوەی "هیندستان" لەژێر دەسەڵاتی "بەریتانیا"ـدا. ئەم بزاڤە نزیکەی 90 ساڵی خایاند.\nیەکەمین دەسپێکی ئەم بزاڤە بەبزاڤی شۆڕشگێڕانەی ناسیۆنالیستییەوە دەسی پێکرد کە لەناوچەی "بەنگال"ـەوە سەریهەڵدا بەڵام دواتر ئەم بزاڤە رۆیشتە ناو چوارچێوەی کۆنگرێسی نەتەوەیی "هیندستان"ـەوە و رێبەرانێکی هێدی و هێمنی هەبوو کە تەنیا هەوڵیان ئەدا بۆ مافە سەرەتاییەکانی خەڵکی "هیندستان" وەک مافی هاووڵاتی و دەسەڵات بەسەر بنکە سروشتییەکان وەک خاک و دەریا و ....\nلە سەرەتای سەدەی بیستدا شایەتی هەندێک ڕوانین ئەبین لەناو ئەم بزاڤە‌دا کە بۆچوونێکی رادیکاڵتریان هەیە بۆ خۆبەرێوەبەری و رێبەرانی ئەم بزاڤە کەسانێکن وەک "لال بال پال" و "ئۆریبیندۆ گۆش" و چیدامبارام پالای". دواهەمین قۆناخی ئەم هەوڵە بۆ خۆبەڕێوەبەری پاش ساڵی 1920 دەستی پێکرد کە کۆنگرێس هەوڵیدا خۆی لەگەڵ "مهاتما گاندی" و سیاسەت و بۆچوونەکانی ئەم رێک بخات و ئەم سیاسەتانەی "گاندی" بە ناوەکانی "سیاسەتی نا تووندوتیژی" و "نافەرمانی مەدەنی" ناوبانگیان هەیە. هەندێک کەسی ناسیۆنالیست وەک "ساباها قاندرا بۆس" و باگات سینگ" و "باگا جاتین" بانگەوازی شۆڕشی چەکدارییان ئەکرد بۆ بەدەستهێنانی سەربەخۆیی.


گەنج و کۆمەڵگای کوردی. تاهیر عبدوڵڵاپوور – Giareng\nگەنج و کۆمەڵگای کوردی. تاهیر عبدوڵڵاپوور\nلە 17 کانونی یەکەم , 2013\nهیچ کۆمه‌ڵگایه‌ک به‌ته‌واوه‌تی ناکه‌وێته سه‌رپێی خۆی و شان به‌شانی تازه‌گه‌ری و داهێنان و به‌جیهانی بوون گوزه‌ر و گه‌شه‌ناکات ئه‌گه‌ر گه‌نجان گڕو تین و بزوێنه‌ری نه‌بن، ئاینده‌ی هه‌ر کۆمه‌ڵگایه‌کیش به‌بێ هێزو هزری گه‌نج ئفلیج و ناته‌واو وناکامڵ ده‌بێت.\nخۆشکردنی زه‌مینه‌ی له‌بارو گونجاوو دڵنیا و گه‌شه‌پێدراو و پێشکه‌وتوو شانبه‌شانی پشتگیری کردنی مادی و مه‌عنه‌وی و زانستی و ڕۆشنبیری و سیسته‌می ئابووری به‌رنامه بۆ داڕێژراو به‌هێز و پته‌و، به‌رده‌وام بوون له رۆحی نه‌وه‌ی داهاتودا جێگیر ده‌کات و سه‌رجه‌م ئه‌و لایه‌نه گرنگانه ده‌بنه بنچینه‌ی دروستکردنی ئاینده‌ی وڵات به‌جۆرێک که شان به‌شانی شارستانیه‌تی پێشکه‌وتوی جیهان رێبکات. به پێچه‌وانه‌شه‌وه په‌روه‌رده‌یه‌ک له‌ژێر په‌رده‌ی تاریکی دابونه‌ریتی فه‌رامۆشکردن و گوێنه‌دان به تواناو بێ بایه‌خکردنی هه‌وڵه‌کان و بۆچونه نوێکان له‌لایه‌ن ئه‌قڵی دوا که‌وتو و بیری هه‌ڵقرچاوه‌وه، ئاڕاسته‌ی شارستانیه‌تی کۆمه‌ڵگا به‌ره‌و هه‌ڵدێر و نه‌مان و داڕمان ده‌بات، یاخود کاریگه‌ری دواکه‌وتویی کۆمه‌ڵگاو به‌کارهێنانی نه‌وه‌ی نوێ بۆ قۆستنه‌وه‌ی به‌رژه‌وه‌ندیه سیاسیه‌کان، کێشه و گرفته‌کان به‌هه‌ڵواسراوی و بێجاره‌سه‌ر ده‌هێڵێته‌وه و پاشان کۆمه‌ڵگا چاواڕوانی گزنگی به‌ره‌به‌یان له نه‌وه‌یه‌ک ده‌کات که تا هه‌نووکه جگه له سه‌رکوتکردن و هه‌ڵخه‌ڵه‌تادن و دووبه‌ره‌کی و ناوچه‌گه‌رێتی به‌هیچ شێوازێک لایه‌نه مه‌عریفییه‌کانی ژیانی پێکه‌وه بوون و به‌کۆمه‌ڵ کارکردن و چه‌ندین جوانکاری تری گرنگی فێرنه‌کراوه‌و نه‌خراوه‌ته پێش چاو، ئه‌مه جگه له‌وه‌ی کێبڕکێ له ململانێ و هه‌وڵه‌کان بۆ به‌ده‌ستهێنانی پله ئابووری و ده‌سکه‌وته ماددییه‌کان بۆته دێوه‌زمه‌یه‌کی پڕمه‌ترسی له‌ناو گه‌نجاندا که‌لێره‌دا ده‌زگا ڕۆشنبیریی و فیکرییه‌کان و که‌ناڵه‌کانی ڕاگه‌یاندن تاوانباری یه‌که‌من چونکه نه‌یانتوانیوه بابه‌تیانه کاریگه‌ریی خۆیان هه‌بێت له‌سه‌ر گه‌نجان له‌و بوارانه‌دا\nکۆڵنه‌دان و ئه‌رک و ماندووبوون و نه‌هامه‌تیه‌کانی نه‌وه‌ی پێشتر که له‌چه‌ند روویه‌کی دیاریکراوه‌وه ئه‌م سه‌ربه‌ستیه‌ی بۆ ئێمه ڕه‌خسان به‌رز و پیرۆز ده‌نرخێنم، ده‌نا نه‌ده‌بوو وه نه‌ده‌توانراش ئێستا من ره‌خنه بگرم یان پێشنیار بکه‌م، بۆیه ده‌ڵێم به‌داخه‌وه دێره‌کانی سه‌روتر و سه‌ره‌تا راستیه‌کی حاشاهه‌ڵنه‌گره و ئه‌یسه‌لمێنێت که نه‌وه‌کانی پێشتر و به‌تایبه‌تی ئه‌و نه‌وه‌یه‌ی له‌ماوه‌ی حوکمڕانی خۆیی چه‌ند ساڵه‌ی رابردوودا نه‌یتوانیوه کاریگه‌ری ته‌واوی فیکری له‌سه‌ر شه‌قامی کۆمه‌ڵایه‌تی و کلتوری و ڕۆشنبیری و مه‌عریفی نه‌وه‌که‌ی دوای خۆی هه‌بێت، بۆیه لێره‌دا ڕاستیه‌کان ناخوێنرێنه‌وه و که‌م ته‌رخه‌میه‌کانیش نابینرێن، دۆڕاندنه‌کان به که‌ماڵی دڵی خۆمان و به پێی بازاڕی سیاسی و پله‌و پایه‌و به‌رپرسیارێتی ده‌گۆڕین بۆ بردنه‌وه و بردنه‌وه‌کانیش له‌که‌دار و ناشرین ده‌که‌ین، ئه‌و هه‌ڵانه‌ی ئێستا گه‌نج پێیدا تێده‌په‌ڕێت و ئه‌وانه‌ی ئاینده‌ش، نه‌وه‌ی پێشتر لێی به‌رپرسیارن، به‌واتایه‌کی تر مرۆڤ چی بچێنێت ئه‌وه ده‌دورێته‌وه\nئه‌م نه‌وه نوێیه‌ی ئێستا له قۆناغه‌کانی گه‌نجیدان به‌باشی درک به‌و چه‌رمه‌سه‌رییانه‌ی ئێستاو ئاینده ده‌که‌ن و ده‌شزانن ئه‌رکه‌کانیان له‌رووی فیکریه‌وه سه‌ختتر و گرانتره له‌نه‌وه‌کانی پێش خۆی، چونکه له‌م کاته‌دا ژیان مۆدیرنه‌و به‌جیهانی بوون ده‌خوازێت، به‌ڵام زه‌مینه‌ی له‌بار و که‌ره‌سته‌و پێداویستییه‌کانیش بۆ ئه‌و به‌جیهانی بوونه یان هه‌ر نییه یان زۆربه‌که‌می دابین کراوه و ده‌شبێت نه‌وه‌ی نوێ زیاتر ته‌حه‌مولی ئه‌و به‌رپرسیاریتیه سه‌خته بکات که به‌درێژایی مێژووی ده‌سه‌ڵاته یه‌ک له‌دوایی یه‌که‌کانی عیڕاق و ولاتانی ده‌وورووبه‌ر هه‌رله ماڵوێرانی و چه‌رمه‌سه‌ری و ڕاکردن و تێهه‌لدان و ململانێی ده‌سه‌لات و سنوردارکردنی ئازدی تاک له‌دژی هاتوونه‌ته بوون، هه‌موو ئه‌وانه کۆچیان به ناخی گه‌نج کردووه و سه‌قمگیریان تیادا له‌ده‌ستداوه‌و ناخی ده‌ره‌کی و بیانیان تیادا جێگیر کردووه و توشی لادان و گۆشه‌گیریان کردوون و بوونه‌ته پێکهاته‌یه‌ک که نه‌توانن شانبه‌شانی گۆڕانکارییه‌کانی سه‌رده‌م بگوزه‌رێن، له بواره فکرییه‌کانیشدا دیسانه‌وه بیرکردنه‌وه‌کانیان زیاتر به‌ره‌و په‌رتوکه ئاسمانییه‌کان به‌به‌رته‌سکی داگیر کراوه و به‌کارهێنراوه\nلێره‌دا پێویست به هه‌ڵوێسته‌یه‌کی جدی هه‌یه..، گرنگه ئه‌وانه‌ی ئێستا به‌رپرس و ده‌سه‌ڵاتدار و رۆشنبیر و بیرمه‌ندن و پێکهاته‌ی نه‌وه‌ی پێش ئێمه‌ن، ڕه‌گ و ڕیشه‌ی ترس و دڵه‌ڕاوکێ له ناوه‌رۆکی گه‌نجاندا هه‌ڵبکه‌نن و هه‌وڵ بده‌ن به ته‌واوه‌تی کار بۆ ئاینده‌یه‌کی تۆکمه‌ی نه‌وه‌کانی داهاتوو بکه‌ن و هه‌موو چه‌رمه‌سه‌رییه‌کانی رۆژگاری نه‌هامه‌تی وه‌رگێڕن بۆزمانێکی شیرینی لێکتێگه‌شتن و ئاشته‌وایی نێوان گه‌نجان و خۆیان، خۆ فه‌رز کردن و گوێنه‌دان به‌و چینه گرنگه و فرۆشنته‌وه‌ی هیلاکبوون و ماندوێتی رابردوو پێیان، گه‌نجان رووبه‌رووی تێکشکان و لیکترازان باوه‌ڕ به‌خۆنه‌بوون ده‌کات\nرۆشنبیرکردنه‌وه‌ی گه‌نج له هه‌موو بواره‌کانی ژیاندا و پشتگیریکردن و ده‌ستگرتن و کۆمه‌ک کردن و هاوکاریکردنیان له‌رووه‌کانی مادی و مه‌عنه‌وییه‌وه ئه‌رکی سه‌رشانی ده‌وڵه‌ت و پارت و ده‌زگاڕۆشنبیریه‌کان و کۆمه‌ڵگایه، به‌ڵام ئه‌و کۆمه‌ک و هاوکاری و پشتگیریکردنه به‌شێوازێکی به‌رنامه دارێژراو پراکتیزه بکرێت که خودی گه‌نج ته‌مه‌ڵ و بێ به‌رهه‌م نه‌کات، به‌واتایه‌کی تر مافی ده‌وڵه‌تیشه چاوه‌ڕوانی داهێنان و تازه‌گه‌ری بێت له‌نه‌وه‌ی نوێ له کاتی بونی زه‌مینه‌ی ره‌خساوو له‌بار\nگرنگی دان به کردنه‌وه‌ی کارگه‌و کارخانه‌ی خۆیی و یه‌که‌ی پیشه‌سازی به‌رهه‌مهێنه‌ر له‌دوولایه‌نه‌وه خزمه‌ت به داهاتوو ژێرخانی ئابووری وڵات ده‌کات، یه‌که‌میان نه‌وه‌ی نوێ سه‌رقاڵ ده‌کات به بواره جیاجیاکانی پیشه‌سازی و ته‌کنه‌لۆژیاو داهێنان و به‌کارهێنانی تواناکه‌نیان ته‌نانه‌ت له‌سه‌رجه‌م رووه فکرییه‌کانیشه‌وه، دووهه‌میان ده‌ستکه‌وتێکی گرنگه بۆ پته‌و کردنی ژێرخانی ئابووری وڵات. بۆیه به‌گه‌رخستنی ئه‌و هێزه نوێیه به‌و شێوازه، دوارۆژی نه‌وه‌یه‌ک له زۆر هه‌ڕه‌شه‌ی مه‌ترسی داری بۆ نموونه وه‌ک ئابڵوقه‌ی ئابووری و دژایه‌تی وڵاتانی دراوسێ ده‌پاریزێت که له هه‌رکاتێکدا بواره سیاسییه‌کان له‌به‌رژه‌وه‌ندیان نه‌بوو سنووره‌کان داده‌خه‌ن\nپێویسته هه‌وڵ و تێکۆشانی ئه‌و نه‌ته‌وه و گه‌لانه وه‌ک نمونه بخرێنه پێشچاو که له‌پێناو ئازادی و بیری نوێ و داهێناندا گه‌نجانیان سه‌روه‌ریان تۆمارکردووه، گه‌لانی ئه‌مه‌ریکای لاتینی چ جیاوازییه‌کیان له‌گه‌ڵ ئێمه‌دا هه‌یه که ده‌یان ساڵ ژێرده‌سته‌ی داگیرکه‌ر بوون و دواتر زۆرداریی ناوخۆیی و سیستمه دیکتاتۆرییه‌کان، ئێستاش خۆشبه‌ختانه زۆربه‌یان له‌سایه‌ی حوکمڕانی خۆییه‌وه بێلایه‌نانه و به‌ئازادی ژیان ده‌گوزه‌رێنن. هه‌ر نزیکتر و لای خۆشمانه‌وه ولاتانی یه‌کێتی سۆڤێتی هه‌ر له ئۆکرانیاوه تاکو جۆرجیاو لیتوانیا، هه‌مویان تۆمارێکی جوانیان له مێژووی مرۆڤایه‌تیدا به‌و شۆڕشانه بۆخۆیان نووسیوه‌ته‌وه که به‌تواناو هێزی گه‌نج به‌ڕێوه‌براون\nلێره‌دا به بڕوای من ئه‌وه‌ی گه‌نج داوای ده‌کات بریتین له لێکتێگه‌شتن و گوێ لێڕاگرتن و هاوڕێیه‌تی کردنیان له‌لایه‌ن گه‌وره‌کانه‌وه، به‌جدی کار کردن بۆ نه‌وه‌ی نوێ و ته‌ماشاکردنی بابه‌تیانه‌ی گه‌نج، ئاینده‌یه‌کی پڕبه‌رهه‌م و ده‌وڵه‌مه‌ند بۆ کۆمه‌ڵگا بونیات ده‌نێت


ئێستا ...دۆزیمەوە ...\n12.06.2019 11:16 PM\nژیان: ئەحمەد سەپان\nلەدیمەشقی پایتەختی سوریا، چایخانەی ( تولەیتولە )م دۆزیەوە، کە ۱۹۷٥/٥/۱٥ چەندهەڤاڵێک یەکەم بەیاننامەی دامەزراندنی (ی .ن .ک)یان تیادا نوسی وبڵاویان کردەوە. کەمنیش بۆ ئەوانەی لەوێ بوون باسی مێژوی یەکێتی ومام و وەفای یەکێتیم کرد بۆ سوریا.\nشاگەشکەبوون و زۆر ڕێزیان لێ گرتم،بەتەمەنەکانیان بەمێژووی مام ئاشنا و سەرسام بوون. ئیختیارێک ووتی بامنیش بۆ وەفای تۆ شەرەفی ئەوەم پێ ببڕێ پارەی چایەکەت بۆبدەم. چایچیەگەنجەکە ووتی منیش بۆ ڕێزی باوکی کۆچ کردوم کە ئەوکات لەوچایخانەیە بووە،پارە وەرناگرم و بیستومە کورد وەفادارن.\nفه‌رید ئه‌سه‌سه‌رد: لەناو پارتیدا کەس ناتوانێت نوێنەرایەتی کەرکوک بکات\nخاڵە بەهێزەكانی حزبەكەی تاڵەبانی\nئەنجومەنی ناوەندی یەکێتی هەنگاوەکانی بەستنی کۆنگرە تاوتوێ دەکات\nئاڵا تاڵه‌بانی داوای هەڵوەستە لە یەکێتی دەکات لەبەرامبەر پۆستی پارێزگاری کەرکوک\nژیان ناوی ئەو بەرپرسانەی یەکێتی بڵاو دەکاتەوە کە بەشداری مەراسیمی سوێندخواردنەکە دەکەن


ئەمەریکا دەستنیشان کردنی سەرۆک وەزیری پێشوی فەلەستینییەکان بۆ پۆستێکی UN ڕەتدەکاتەوە\nوڵاتە یەکگرتووەکانی ئەمەریکا ڕێگەی گرت لە دەستنیشان کردنی سەرۆک وەزیری پێشووی فەلەستینییەکان بۆ ڕێبەرایەتی کردنی ئەرکی سیاسی نەتەوە یەکگرتووەکان لە لیبیا.\nسەرۆک وەزیری پێشوی فەلەستینیەکان سەلام فەیاد\nڕۆژی پێنجشەممە سکرتێری گشتی نەتەوە یەکگرتووەکان ئەنتۆنیۆ گۆتێرێس لە نامەیەکدا ئەنجومەنی ئاسایشی لە پلانی دەستنیشان کردنی ئابوریناس سەلام فەیاد بۆ ئەو پۆستە ئاگادار کردووە. فەیادی کە لە ئاستی جیهانی ڕێزی لێدەگیرێت، تەمەنی 64 ساڵانە و لە ساڵی 2007 بۆ 2013 وەکو سەرۆک وەزیری دەسەڵاتی فەلەستینییەکان بوو و وەزیری دارایی کاری کردووە.\nبەڵام باڵیۆزی ئەمەریکا لە نەتەوە یەکگرتووەکان نیکی هەیڵی ڕۆژی هەینی بەیاننامەیەکی دەرکرد و تیایدا دەڵێت وڵاتە یەکگرتووەکانی ئەمەریکا نائومێدە بەرامبەر ئەم بژارەیە.\nهەیڵی لە بەیاننامەکەدا دەڵێت " بۆ ماوەیەکی زۆرە نەتەوە یەکگرتووەکان بە شێوەیەکی ناڕەوایانە لایەنگری دەسەڵاتی فەلەستینەیکان دەکات بۆ زیان گەیاندن بە هاوپەیمانانمان لە ئیسرائیل وڵاتە یەکگرتووەکانی ئەمەریکا لەمەودوا بە کردار نەک بە قسەکردن پشتیوانی هاوپەمانەکانمان دەکات."\nوڵاتە یەکگرتووەکانی ئەمەریکا لە نێو ژمارەیەکی کەمی ئەندامانی نەتەوە نەکگرتووەکاندایە کە بە فەرمی دانی نەناوە بە دەوڵەتی فەلەستیندا.\nلە مانگی 12دا لە میانەی چەند ڕۆژی کۆتایی بەڕێوەبەرایەتی ئۆباما وڵاتە یەکگرتووەکانی ئەمەریکا بڕیارێکی نەتەوە یەکگرتووەکانی ڤیتۆ نەکرد سەبارەت بە نیشتەجێگاکانی ئیسرائیل و ڕێگەی دا کە بڕیارەکە پەسەند بکرێت.\nسەرۆک وەزیری ئیسرائیل بنیامین نەتانیاهۆ ئەو ئامادەنەبوونەی ئەمەریکا و خودی بڕیارەکەی بە مایەی شەرمەزاری لە قەڵەم دا و گوتی حکومەتەکەی پشتگوێی دەخات.\nباڵیۆزی ئیسرائیل بۆ نەتەوە یەکگرتووەکان دانی دانەن ڕۆژی هەینی بەیاننامەیەکی بڵاو کردەوە و تیایدا ستایشی بەڕێوەبەرایەتی ترامپ دەکات بۆ پشتیوانی کردن لە وڵاتەکەی.\nدانەن دەڵێت " ئەمە دەستپێکی قۆناغێکی نوێیە لە نەتەوە یەکگرتووەکان، قۆناغێک کە وڵاتە یەکگرتووەکانی ئەمەریکا بە تەواوەتی لە پشتی ئیسرائیل دەبێت دژ بە هەر هەوڵێک بۆ زیان گەیاندن بە دەوڵەتی جولەکە."\nڕۆژی هەینی لە میانەی وتووێژێکدا لەگەڵ ڕۆژنامەیەکی ئیسرائیلی پرسیار لە سەرۆک ترامپ کرا لەسەر پشتیوانی ئەمەریکا بۆ ئیسرائیل.\nسەرۆکی ئەمەریکا بە ڕۆژنامەی هایۆمی ئیسرائیلی ڕاگەیاند کە ئاواکردنی نیشتەجێگاکانی ئیسرائیلی زیان بە پرۆسەی ئاشتی دەگەیەنێت.\nسەرۆک وەزیری ئیسرائیل بنیامین ناتانیاهو بڕیارە ڕۆژی چوارشەممە سەردانی وڵاتە یەکگرتووەکانی ئەمەریکا بکات و لە هەمان ڕۆژدا نەتەوە یەکگرتووەکان دانیشتنی مانگانەی ئەنجام دەدات لەسەر مەسەلەکانی ڕۆژهەڵاتی ناوەڕاست.


ئابووری – پەڕە 156 – Knwe.org\nسەرەکی » ئابووری (پەڕە 156)\nبەرهەمهێنانی مریشك و گەنم و هێلكە لە كوردستان\nوەسفی خەلیل راوێژكاری كشتوكاڵی لە ژووری بازرگانی و پیشەسازیی سلێمانی، بە ماڵپەری ژوورەكەی راگەیاندوە: ئێستا سێ بەرهەمی كشتوكاڵی كە لەناوخۆی كوردستان بەرهەم دەهێنرێت لەئاستی پێداویستی ناوخۆ زیاترە، كە بریتین لە (مریشك، گەنم و هێلكە)، بەڵام لەبەر ئەوەی كۆگا و شوێنی هەڵگرتنیان نییە، بۆیە بە نرخێكی كەم هەناردەی باشوور و ناوەڕاستی عیراق دەكرێت. هاوردەكردنی گۆشتی مریشك و هێلكە ئەو راوێژكارەی ژووری ...\nبە پیشەسازیكردنی بەروبوومی جووتیارانی كوردستان\nوەزیری كشتوكاڵ و سەرچاوەكانی ئاوی هەرێم، لەدوای كردنەوەی سێیەمین فیستڤاڵی هەنار، رایگەیاند: پێموانییە ناردنە دەرەوەی بەرهەمە خۆماڵییەكان چارەسەرێكی باش بێت بۆ بەبازاڕكردنی بەرهەمی جووتیاران، بەڵكو باشترین رێگا بۆ بە بازاڕكردنی بەرهەمی جووتیاران بە پیشەسازیكردنی خۆراكە بۆ بەرهەمەكانی جووتیاران و بەروبوومە كشتوكاڵییەكان. هاوكاریی كەرتی تایبەت وتیشی: «پێویستمان بەوە هەیە كارگە دابنێین كە ئەركی كەرتی تایبەتە و ئێمەیش هەمیشە رامانگەیاندووە كە ئامادەین ...\nفڕۆكەخانەی سلێمانی رێوشوێنەكانی تەواو كردوە\nبەڕێوەبەری فڕۆكەخانەی نێودەوڵەتیی سلێمانی رایگەیاند: چاوەڕوانی هاتنی وەفدی بەغدان بۆ گرتنەبەری رێوشوێنەكانی كردنەوەی فڕۆكەخانەكە. تاهیر عەبدوڵڵا بەڕێوەبەری گشتیی فڕۆكەخانەی نێودەوڵەتیی سلێمانی رایگەیاندووە: ئەوان تەواوی رێوشوێنە هونەری و لۆجستییەكانیان تەواوكردووە و ئێستاش لەچاوەڕوانی هاتنی وەفدی حكومەتی بەغدان تا گفتوگۆ بكەن و فڕۆكەخانەكە بكەنەوە. ئەو باسیشی لەوەكردووە، كە داخستنی فڕۆكەخانەی نێودەوڵەتیی سلێمانی كاریگەری هەبووە لەسەر بەرژەوەندی هاووڵاتیان و جوڵەی بازرگانی، ئەوەش زیانی ...\nعیراق داوای دەسەڵاتی بەنداو و سەرچاوەكانی ئاوی هەرێم دەكات\nلە چوارچێوەی ئەو رێوشوێنانەی كە حكومەتی عیراق گرتویەتیەبەر، حەیدەر عەبادی سەرۆك وەزیرانی عیراق دەیەوێت دەسەڵاتی فیدراڵی بەسەر بەنداوەكان و سەرچاوەكانی ئاوی هەرێمی كوردستاندا بسەپێنێت، بۆ ئەو مەبەستەش داوای لە وەزارەتی سەرچاوە ئاوییەكانی عیراق كردووە، بە زووترین كات پلانێك بۆ ئەو بابەتە ئامادە بكەن. لەگەڵ توركیا تاوتوێكراوە رۆژنامەی (سەباح)ی زمانحاڵی رەسمی حكومەتی عیراق رایگەیاندووە: سەرەتای ئەم هەفتەیە حەیدەر عەبادی سەرۆك وەزیرانی ...\nبەغدا داوای لیستی پارەی جووتیاران دەكات\nبەڕێوەبەری لقی سلێمانی كۆمپانیای دابەشكردنی دانەوێڵە ئاشكرایدەكات: وەزارەتی بازرگانی عیراق داوای لیستی پارەی گەنمی ئەمساڵ و سێ ساڵی پێشتری جووتیارانی پارێزگای سلێمانی كردووە و ئەوانیش لیستەكەیان رەوانەكردووە. ئەندازیار ئەمین محەمەد ئەمین، بەڕێوەبەری لقی سلێمانی كۆمپانیای دابەشكردنی دانەوێڵە رایگەیاند: وەزارەتی بازرگانی عیراق داوای سەرجەم بڕی پارەی گەنمی ساڵانی (2014 – 2015 – 2016 – 2017)ی گەنمی جووتیارانی پارێزگای سلێمانی كردووە، كە ...\nتارق جەوهەر سارمەمی پەرلەمانی كوردستان لەدانیشتنی ئاسایی ژمارە چوار خولی پایزەی خولی هەلبژاردنی چوارەم، پڕۆژەیاسای دابەشكردنی دەسەڵاتەكانی سەرۆكایەتی هەرێمی كوردستانی بەسەر دامەزراوە گشتییەكانی هەرێم پەسەندكرد. یاسای پەسەندكراو لە چوار مادە پێكهاتووە، گرنگترین مادەكان مادەی یەك‌و مادەی سێ-ن كە یەكەمیان تایبەتە بەدابەشكردنی ١٩ دەسەڵاتی سەرۆكی هەرێم بەسەر چوار بەشدا، ئەوانیش: سەرۆكایەتی پەرلەمان‌و سەرۆكایەتی ئەنجومەنی وەزیران‌و سەرۆكی ئەنجومەنی دادوەری‌و سەرۆكی ئەنجومەنی وەزیران. ...\nئەندامێكی كورد لە لیژنەی دارایی لە پەرلەمانی عیراق رایگەیاند: پێشبینی دەكەم بەهۆی چەند هۆكارێكەوە حكومەتی عیراق لە بودجەی گشتی عیراق دا بۆ ساڵی 2018 پشكی هەرێم كەمبكاتەوە. هاوكات، پەرلەمانتارێكی نزیك لە سەرۆك وەزیرانی عیراق لە زاری حەیدەر عەبادییەوە ئاشكرایكردوە، لە پڕۆژەیاسای بودجەی 2018ی عیراقدا بەشی هەرێمی كوردستانیش جێگەی كراوەتەوە، راشیگەیاندوە: «بەڵام بودجەی هەرێمی كوردستان جیاوازە لەساڵانی پێشوو، چونكە راستەوخۆ مامەڵە ...\nعیراق هەوڵەكانی بۆ كۆنترۆڵكردنەوەی كـەرتی وزە چڕكردۆتەوە\nئەركان جەبار وەزارەتی نەوتی عیراق هۆشداری دەدات بە هەموو ئەو كۆمپانیانەی كە دەیانەوێت گرێبەستی بواری نەوت لەگەڵ هەرێمی كوردستان ئیمزا بكەن بەبێ گەڕانەوەی بۆ حكومەتی عیراق. ئاماژە بەوەشدەكات، هەر كۆمپانیایەك بەبێ ئاگاداری حكومەتی ناوەندی ئەو كارە بكات، ئەوە رێوشوێنی یاساییان لەبەرامبەردا دەگیرێتەبەر و وەك دەستوەڕدانی راستەوخۆ لەكاروباری وڵات مامەڵەی لەگەڵدا دەكەن. هاوكات حكومەتی عیراق هەوڵە دیبلۆماسیەكانی چڕكردۆتەوە، بەمەبەستی رێگەگرتن لەكۆمپانیاكانی ...\nهەوڵەكانی ژووری بازرگانی و پیشەسازیی سلێمانی بۆ دروستكردنی ناوچەیەكی بازرگانی تایبەت بە شاری سلێمانی بەردەوامە و كەوتە بواری جێبەجێكردنەوە. سیروان محەمەد سەرۆكی ژووری بازرگانی و پێشەسازیی سلێمانی رایگەیاند: دوای ئەوەی لەگەڵ شارەوانی سلێمانی بڕیارماندا بە سەرپەرشی هەردوولا كۆگاكان دروستبكرێت، بۆیە ئێستا دروستكردنی كارە سەرەتاییەكانیان كەوتە بواری جێبەجێكردنەوە. راشیگەیاند: شارەوانی سلێمانی دوای ئەوەی تەندەری كاركردنی راگەیاند لە ئێستادا دروستكردنی شەقام و ...\nحكومەتی هەرێم هاتن و دەستبەكاربوونی فەرمانبەرانی عیراق لە دەروازە سنوورییەكانی هەرێمی كوردستان رەتدەكاتەوە و بەرپرسێكی حكومەتی هەرێمیش رایدەگەیەنێت، «ئەو بڕیارەی عیراق تاكلایەنەیەو هیچ زانیارییەكیش نییە بۆ كردنەوەی مەرزەكان». هاوكات جێگری سەرپەرشتیاری دەروازەی نێودەوڵەتیی ئیبراهیم خەلیل-یش رایدەگەیەنێت، هاتنی فەرمانبەر دەبێت بەڕێكەوتنی هەردوو حكومەتی عیراق و هەرێم بێت. تائێستا مەرزەكان نەكراونەتەوە سەبارەت بە هەواڵی دەستبەكاربوونی فەرمانبەرانی عیراق لە مەرزەكانی هەرێم، ساماڵ عەبدولڕەحمان ...\nلاپەرە 156 لە 159« سەرەتا...130140150«154155156157158\t»\t...کۆتا »


لۆران کابیلا - ویکیپیدیا، ئینسایکڵۆپیدیای ئازاد\n٢٧ی تشرینی دووەمی ١٩٣٩\n۱٨ی کانوونی دووەمی ۲۰۰۱ (٦۱ ساڵ ژیاوە)\nAlliance of Democratic Forces for the Liberation of Congo، Parti de la révolution du peuple، independent politician\nJoseph Kabila، Aimée Kabila Mulengela، Jaynet Kabila، Zoé Kabila\nPresident of the Democratic Republic of the Congo (١٩٩٧–٢٠٠١)\nلۆران دیزیرییە کابێلا (٢٧ی تشرینی دووەمی ١٩٣٩ - ۱٨ی کانوونی دووەمی ٢٠٠١) سەرۆک کۆماری کۆنگۆی دیموکراتی بووە و ناوی وڵاتەکەی لە زائیرەوە گۆڕیوە بۆ کۆنگۆ، لە تشرینی دووەمی ۱۹۳۹ لە ئەنکۆرۆی ھەرێمی شابا لەدایکبووە، لەدوای تەواوکردنی خوێندن لەزانکۆی فەرەنسا وەرگیراوە بۆ خوێندنی فەلسەفەی سیاسی و پلەی لیسانسی لەفەلسەفەی سیاسیدا وەرگرتووە و دواتر گەڕاوەتەوە بۆ کۆنگۆی دیموکراتی و پەیوەندی کردووە بە بزوتنەوەی نیشتیمانی و بۆتە سەرکردەی باڵی گەنجان لەبزوتنەوەکە.\nیەکەم ھەوڵی لۆران کابێلا دژ بەدەسەڵات دەگەڕێتەوە بۆ ساڵی ١٩٦٠ بەپشتیوانی ژمارەیەک لەچەکداران ھەوڵی کودەتایان داوە بەڵام ئەم ھەوڵە سەرکەوتوو نەبووە و شکستیھێناوە و دواتر ھەڵھاتووە بۆ تانزانیا، لەساڵی ١٩٦٧ حیزبی گەلی شۆڕشی پێکھێناوە و لەو ناوچانە جێگیربوونە کە لەدەرەوەی دەسەڵات بووە و باڵێکی سەبازیشی بۆ ئەو حیزبە پێکھێنا بەمەبەستی شۆڕشکردن دژ بەدەسەڵات.\nلەساڵی ١٩٧٥ بەفەرمانی لۆران کابێلا سێ قوتابی ئەمریکی و لێکۆڵەرێکی ئەڵمانیان لە زائیر ڕفاندووە و بەرامبەر بە ئازادکردنیشیان داوای ٥٠٠ ھەزار دۆلار و بڕێک چەکی کردووە لە ویلایەتە یەکگرتووەکانی ئەمریکا، بەڵام لەدوای دانوستانێکی نھێنی لەنێوان لۆران کابێلا و ویلایەتە یەکگرتووەکانی ئەمریکا بارمتەکان ئازادکراون.\nدوای ئەوەی شکست بەشکست ڕوبەڕوی لۆران کابێلا بۆتەوە لە کامپالای پایتەختی ئووگاندا جێگیربووە و خەریکی بازرگانیکردن بووە، لەناوەڕاستی نەوەدەکاندا کە ئەفریقیا ڕوبەڕوی چەند قەیرانێک بۆتەوە بەھەلی زانیوە و ھێزێکی گەورەی لە خێڵە ئەفریقییەکان پێکھێناوە و بەبەھێزترین چەکی سەربازی پڕ چەکی کردوون و لە ساڵی ١٩٩٨ کینشاسای پایتەخت کەوتۆتە ژێر دەستی لۆران کابێلاوە و ناوی وڵاتەکەی گۆڕیوە بۆ کۆنگۆ.\nلە کانوونی دووەمی ساڵی ٢٠٠١ لۆران کابێلا بەدەستی یەکێک لەسەرکردە سەربازییەکانی کوژراوە و دوای خۆیشی جۆزێفی کوڕی دەسەڵاتی کۆنگۆی گرتۆتە دەست.\nوەرگیراو لە «https://ckb.wikipedia.org/w/index.php?title=لۆران_کابیلا&oldid=921418»\nئەم پەڕەیە دواجار لە ١٦:٤٢ی ٢٢ی شوباتی ٢٠٢٢ نوێ کراوەتەوە.


دەستپێک » خوێــنــدن » زەمالەی خوێندن لە هۆڵەندا\nخوێندکارانی دەرەوەی (EEA)و خوێندکارانی دەرەوەی هۆلەندا کەدەیانەوێت ئاستی ماجستێر و بەکالۆریۆس بخوێنن لە هۆڵەندا ئەوا چانسیان هەیە بۆ پێشکەشکردنی داواکاری بە سکۆلەرشیپی حکومەتی هۆڵەندا .پرۆگرامەکە پاڵپشتی دارایی دەکرێت لەلایەن وەزارەتی پەروەردەی هۆلەنداوە وە کلتورو زانست وهەروەها چەندین زانکۆی لێکۆڵینەوەی هۆڵەندی لەخۆدەگرێت.\nسکۆلەرشیپی هۆلەندا پرۆگرامێکی نەتەوەیی هۆڵەندیە بۆ خوێندکارانی نێودەوڵەتی کە داواکاری پێشکەش دەکەن بۆ پرۆگرامی فوولتایمی ماجستێر لەیەکیک لەدامەزراوەکانی خوێندنی باڵای هۆڵەندا.\nئامانجی پرۆگرامەکە بۆ بەرزکردنەوەی ئاستی خوێندنی باڵایە لەهۆڵەندا بۆ خوێندکارانی دەرەوەو ناوەوەی هۆڵەندا.\n-لەم سکۆلەرشیپەدا خوێندکارەکان چانسی ئەوەیان هەیە کە داواکاری پێشکەش بکەن بۆ پرۆگرامی ئاستی بەکالۆریۆس یان ماجستێر،ئامانجی پرۆگرامەکە بۆ پاڵپشتی کردنی خوێندکارە بەهرەمەندەکانە لەناوچەی ئابووری دەرەوەی ئەوروپا.\n-کاتی کۆتای پێشکەشکردنی داواکاری ١/٢/٢٠٢٠یان ١/٥/٢٠٢٠\n-سکۆلەرشیپ دەدرێت بە خوێندکاران بۆ پرۆگرامی فوولتایمی بەکالۆریۆس یان ماجستێر لەیەکێک لەدامەزراوەکانی خوێندنی باڵای هۆڵەندا.\n-سکۆلەرشیپ بری ٥،٠٠٠یۆرۆ دەبەخشێت بە خویندکار،وە لەیەک ساڵی خوێندندا دەدرێت بە خوێندکار وە ئەو برە پارەیە هەموو کرێی خوێندن نیە.\n-خوێندکارانی ناوچەی ئابووری دەرەوەی ئەوروپا ئەتوانن داواکاری پێشکەش بکەن.\n-خوێندن لە هۆڵەندایە.\n– خوێندکارەکان چانسی ئەوەیان هەیە کە داواکاری پێشکەش بکەن بۆخوێندنی هەربوارێک لە پرۆگرامی ئاستی بەکالۆریۆس یان ماجستێرکەلەلایەن وەزارەتی خوێندنی باڵای هۆڵەنداوە دابین کراوە.\n– خوێندکارەکان دەبێت داواکاری پێشکەش بکەن بۆخوێندنی فول تایم لە پرۆگرامی ئاستی بەکالۆریۆس یان ماجستێرکەلەلایەن وەزارەتی خوێندنی باڵای هۆڵەنداوە دابین کراوە وە خوێندکار نابێت بروانامەی وەرگرتبێت لەهیچ دامەزراوەیەکی هۆڵەنداوە.\nخوێندکارانی دەرەوەی هۆڵەندا پێویستە داواکاریەکانی زمانی ئینگلیزی جێبەجێ بکەن بۆ ئەوەی بتوانن لەزانکۆیەدا بخوێنن.\nئەگەر خوێندکار ئەوە هەڵبژێرێت کەلە هۆڵەندا بخوێنێت ئەوا هەلی ئەوەی هەیە کە تواناکانی گەشەپێبدات وە زیاتر سەرکەوتووبێت لەدوای بەدەستهێنانی بروانامەکەی.\n-ئەو خوێندکارانەی کە هەموو داواکاریەکانی سکۆلەرشیپ جێبەجێ دەکەن بری ٥٠٠٠یۆرۆیان پێدەدرێت.\n-سکۆلەرشیپ پاڵپشتی خوێندکار دەکات بۆ ساڵی یەکەمی خوێندن.


لە خاکەوە پێشبینی بورجەکانی ئەمڕۆ بخوێنەوە 29.04.2021\n29/4/2021 07:50 AM\nلەوانەیە ڕوبەڕوی هەندێک گرفتتی تەندروستی ببیتەوە، پێویستە زیاتر گرنگی بە تەندروستیت بدەیت و خۆت فەرامۆش نەکەیت، لەسەرەتای ئەمڕۆدا کارەکان بەو شێوەیە نابن کە چاوەڕانی دەکەیت، بەلام لەکۆتایی رۆژدا هەموو شتەکان بەخواستی تۆ دەبێت، ئەگەر بەتەمای بەرنامەی گەشتێک دابنێیت، باشتر وایە بۆ چەند رۆژێک دوایبخەیت ئەگینا کێشەیەکی نەخوازراوت بۆ دروست دەبێت.\nئەمڕۆ هەست بە وزەیەکی زۆر دەکەیت و بەپێی نیشانەکان کاتێکی باشە بۆ بەکارهێنانی بیرۆکە نوێیەکانت، پەیوەندییە هاوڕێیەتییەکانت زۆر گەرم و گوڕ نین، کاتێکی زیاتر تەرخان بکە بۆئەوەی لەگەڵ هاوڕێکانت بەیەکەوە بن و خۆشەویستی خۆتیان بۆ دەرببڕە، هەوڵبدە لە سترێسەکانی خۆت کەم بکەیەتەوە.\nنابێت لەوە بترسیت کە لەلایەن کەسانی دەوروبەرتەوە ڕەتبکرێیتەوە، هەوڵبدە ئەزمونی نوێ تاقیبکەیتەوە و رێگەی جیاواز هەڵبژێریت، ئەم ماوەیە گرنگییەکی زیاتر بە خۆشەویستەکەت بدە و هەوڵبدە بزانیت داخوازییەکانی چییە، لەوە دەچێت بەهۆی سەرقاڵیتەوە پشتگوێت خستبێت.\nپێویستە لە هەڵسوکەوتدا هاوسەنگی رابگریت، بەومانایە کە کات بۆ پیشەکەت و هەروەها ژیانی تایبەتیت تەرخان بکەیت، ئەمڕۆ هیچ جۆرە چاوپێکەوتنێکی فەرمی قەبووڵ مەکە چونکە دواتر پەشیمانی لەدوا دێت، لەلایەنی سۆزدارییەوە ئاگاداری وشەکانت ببە و هەوڵبدە هەستی خۆشەویستەکەت بریندار نەکەیت.\nئەمڕۆ گرنگییەکی زیاتر بدە بە تەندروستیت، راهێنان ئەنجامبدە و بەیانیان لە هەوایەکی کراوەدا وەرزش بکە، بەو شێوەیەتەندروستیت بەرەو باشتربوون ئەڕوات، ئاگاداری پەیوەندی نێوان خۆت و ئەندامانی خێزانەکەت ببە و هەوڵبدە ناکۆکی دروست نەکەیت، هەوڵبدە ئێوارە خوانێک بۆ خۆشەویستەکەت ئامادەبکەیت و بانگهێشتی بکە لەپێناو پتەوبوونی پەیوەندیەکەتان.\nبە هیچ شێوەیەک چاوت لەسەر کارەکانت لامەدە، سەرکەوتنی تۆ نزیکە، ئەو وشە زبرانەی کەوا بەرامبەر کەسانی دەوروبەرت بەکاریدەهێنیت هۆکار دەبێت بۆ ئەوەی مەودا بکەوێتە نێوان تۆ و ئەو کەسانەوە، ئەگەر بەمشێوەیە بەردەوام بیت، لە پەیوەندییە کۆمەلایەتیەکانتدا توشی شکست دەبیتەوە، کەوابو وریاتر بیر لە وشەکان بکەرەوە، لەلایەنی تەندروستی جەستەیی و دەرونی هەست بە ماندوبونی زۆر دەکەیت کە هۆکارەکەی کارکردنی زۆرە.\nرەنگە هەندێک ناکۆکی لە نێوان تۆ و خۆشەویستەکەت ڕووبدات، بەڵام جێگای نیگەرانی نییە بە زویی کۆتایی دێت، نیگەرانی تەندروستی ئەندامانی خێزانەکەت مەبە بەم زووانە هەموو شتێک باش دەبێتەوە، لەم ماوەیەدا هەندێک هەست بە بێ توانایی دەکەیت کە هۆکارەکەی ماندوبونی زۆرە، پێویستت بە پشو وەرگرتن هەیە، فەرامۆشی مەکە کە لە پێناو خۆشەویستەکەتدا خێزانەکەت فەرامۆش نەکەیت.\nڕێگەمەدە بیرکردنەوەی نەرێنی و ترس لە ئامانجەکەت دورتبخاتەوە، متمانەت بە تواناکانی خۆت هەبێت و هەمو هەوڵێکی خۆت بدە بەمشێوەیە سەرکەوتن دەستەبەر دەکەیت، ناجێگیری تەندروستی کەسێکی نزیکت بۆتە هۆی نیگەرانیت، هەوڵبدە گرنگی زیاتری پێبدەیت، هەوڵبدە لە هەڵەکانتەوە فێر ببیت و دووبارەی نەکەیتەوە، بۆئەوەی توشی کێشە نەبیت.\nلەلایەنی پیشەییەوە هەموو شتێک بە خواستی تۆ دەبێت، بەو زوانە بیرکردنەوەی هاوپیشەکانت لەئاست تۆ دەگۆڕێت، لەلایەنی داراییەوە ڕۆژێکی ئاسایی دەبێت بۆ تۆ، هەوڵبدە لە پەیوەندییە کۆمه‌ڵایەتییەکانتدا ڕاستگۆ بیت و لێبوردە بە بۆ ئەوەی هەموان متمانەیان پێت هەبێت و خۆشیان بوێیت، بەرامبەر خۆشەویستەکەت بەرپرسیاریەتی ئەرکەکانت لە ئەستۆ بگرە.\nئەمڕۆ دەستپێکێکی زۆر باش دەبێت بۆ تۆ، بە تەواویی ئەرێنیت و چەندین بیرۆکەی نوێ لە مێشکتدا دەبیندرێت، ئەگەر بەکاریان بهێنیت سودێکی زۆر دەکەیت، هەوڵبدە پەیوەندیت لەگەڵ ئەندامانی خێزانەکەت چاک بکەیتەوە، چونکە ئەوان تاکە کەسن کە بە ڕاستی پشتت دەگرن، نیگەران مەبە کێشە داراییەکانت لە داهاتوی نزیکدا چارەسەر دەبن.\nبەپێی نیشانەکەن ئەمڕۆ تا ڕادەیەک هەست بە نیگەرانی و بێزاری دەکەیت، ئەمەش وادەکات تا نەتوانیت بەباشی کارەکانت ئەنجام بدەیت، باشترە ئەمڕۆ گرنگی زیاتر بدەیت بە لایەنی دەرونیت و پشو وەربگریت، ئەگینا بەرەو خراپتر بوون دەڕۆیت، هەندێک لە هەڵسوکەوتەکانت لای خۆشەویستەکەت پەسەند نین، هەوڵبدە باشتر هەڵسوکەوتی لەگەڵدا بکەیت.\nڕەنگە بەهۆی جیاوازی بیروڕاکانتەوە لەگەڵ کەسانی دەوروبەرت ناکۆکیت بۆ دروست ببێت، هەوڵبدە لە بەرامبەرەکەت تێبگەیت، لەهەر بارودۆخێکدا بیت هەوڵی خۆت بدە تا بەباشی ڕەفتار بکەیت، ئەمرۆ ڕۆژێکی باشە لەلایەنی تەندروستییەوە، لەڕوی پیشەییەوە پێویستە هەوڵی زیاتر بدەیت بۆ ئەوە ئەنجامێکی باشتر بەدەست بهێنیت.


راھێنەرێ مانچێستەر یوناید بزانە پشتی خوسارەتیا بەرامبەر بەرشەلۆنا چ گوت | Evro News\nسه‌ره‌كى Facebook راھێنەرێ مانچێستەر یوناید بزانە پشتی خوسارەتیا بەرامبەر بەرشەلۆنا چ گوت\nراھێنەرێ مانچێستەر یوناید بزانە پشتی خوسارەتیا بەرامبەر بەرشەلۆنا چ گوت\nپشتی ل یاریا شەڤا بوری یانا مانچێستەر یوناید نەشیای دەربازی قوناغا پێش دووماھیا قارەمانیا چامپیونیز لیگا ئورۆپا بووی دەمێ توشی خوسارەتیێ بووی ل سەر دەستێ بەرشەلۆنا ب سێ گولان بێ بەرامبەر ل یاریگەھا کامپ نوو کو ل سەرجەمێ ھەردو یاریان دا بەرشەلۆنا شیا دەربازی پێش دووماھیێ بیت ب چار گولان بێ بەرامبەر پشتی ل یاریا ئێکێ ژی ل ئولترافورد ب سەرکەفتی ب گولەکێ بێ بەرامبەر .\nسولشایر راھێنەرێ مانچێستەر یوناید پشتی یاریێ دیارکر ئەو دەستپێکێ ب ھێز ھاتنە دناڤ یاریێ دا و چەند دەرفەت بوو پەیدابوون لێ تومارکرنا دو گولان ل دەستپێکا یاریێ ژ دو دەرفەتان ھەموو پلانێن ئەوان تێکدان و ھەکە یاریزانێن ئەوان ئەو دەرفەتێن خوە یێن دەستپێکا یاریێ ب مفا دیت بان دا ئەنجامێ یاریێ یێ چیاواز بیت ژ یێ نوکە و ئەو شاشیێن ل ڤێ یاریێ رویدای نابیت بھێنە دوبارەکرن و ل سەر ئەوان پێدڤی یە چارەسەریا ئەوان شاشیان بکەن ل یاریێن بھێت.\nسەبارەت میسی ناڤبری دیارکر ئەو ئێک ژ باشترین یاریزانانە ل جیھانێ و ئەوی رولەکێ ھەرە مەزن ھەبوو بۆ سەرکەفتنا بەرشەلۆنا ل سەر تیما ئەوان .\nل دووماھیێ سەبارەت ئەو شاشیا دی خیا ناڤبری دیارکر چ مروف د ژیانێ دا نین توشی شاشی نەبیت و ئەو ژی وەکو ھەر کەسەکێ دی توشی شاشیێ بیت و ژبیر نەکەین راستە ب وێ شاشی گول سەر ھاتە تومارکرن لێ گەلەک تەپ ڤەگەراندی نە و ل گەلەک یاریان دا ژی دی خیا بوویە ئەگەرێ سەرکەفتنێن ھەرە گرنگ بوو مان یوناید لەورا پێدڤی یە ئەوا شەڤا بوری ژبیر بکەین و نوکە ھزر ل یارییێن بھێت بکەین و ھەڤرکیا دەربازبوونێ بوو مسوگەر کرنا قارەمانیا چامپیونیز لیگ ل وەرزێ بھێت.\n86 queries in 1.804 seconds.


22/08/2019 412 جار خوێندراوه‌ته‌وه\nوەزارەتی بەرگری ئەمەریكا "پنتاگۆن" رەتیدەكاتەوە واشنتۆن هیچ پەیوەندییەكەی هەبێت بەو تەقینەوانەی لەكۆگاكانی چەك و تەقەمەنی سەر بە هێزەكانی حەشدی شەعبی لەعێراق روودەدەن .\nوەزارەتەكە لەرێگەی وتەبێژەكەیەوە رایگەیاندووە، ئەمەریكا پشتیوانی سەرەوەری عێراق دەكات‌و پابەندە بە ڕێنماییەكانی حكومەتی عێراق سەبارەت بە بەكارهێنانی بواری ئاسمانی ئەو وڵاتە .\nئەمە لەكاتێكدایە، هێزەكانی حەشدی شەعبی ئەمەریكا تۆمەتبار دەكەن بەوەی دەستی لە ئەو تەقینەوانەدا هەیە، كە لە سەربازگە و بنكەكانیان لەعێراق چەند رۆژێكە روو دەدەن.\nدەسەڵاتدارانی عێراق ئەنجامی لێكۆڵینەوەكانیان لەسەر ئەو تەقینەوەیەی لەكۆگایەكی چەك و تەقەمەنی لە سەربازگەی سەقەر لە باشووری بەغدا روویدا بڵاوكردەوە و بەپێی لێكۆڵینەوەكە تەقینەوەكە لەئەنجامی هێرشێكی ئاسمانی فرۆكەی بێفرۆكەوان بووەو هێرشەكەش لەدوورەوە ئەنجامدراوە.\nلیژنەكە راشیگەیاندووە، تەقینەوەكە ئاگرێكی گەورەی لێكەوتووەتەوە، ئەو ئەگەرانەی پێشووتریشی دوورخستووەتەوە، كە باسیان لە شۆرتی كارەبایی یان بەهەڵە داكردنی تەقەمەنییەكان دەكرد .\nپێش چەند رۆژێكیش‌و دوای ئەو رووداوە یەك لەدوای یەكانەی هێرشكردنە سەر كۆگاكانی چەك و تەقەمەنی هێزەكانی حەشدی شەعبی، حكومەتی عێراق هەموو مۆڵەتە تایبەتەكانی فرینی فرۆكەی عێراقی و بیانی لەسەر ئاسمانی بەغدا هەڵوەشاندوە، بەڵام بەڕای چاودێران ئەوە ڕێگری لە جێبەجێكردنی ئەو بڕیارانە ناكات كەباس لە دەستبەسەرداگرتنی كۆگاكانی تەقەمەنی و چەكی قورس و مامناوەند دەكات كە لەدەرەوەی دەسەڵاتی حكوومەتن و لەو ناوچانە هەڵگیراون كە ناوچەی نیشتەجێبوونی خەڵكن.


عەلی حەمەساڵح: بەھۆی ھێنانی ماسی بەقاچاخ، ھەزار حەوزی ماسی مایەپوچبون – شکۆی کوردستان\nدەستپێک/ڕۆژنامە/عەلی حەمەساڵح: بەھۆی ھێنانی ماسی بەقاچاخ، ھەزار حەوزی ماسی مایەپوچبون\n131 کەمتر لە خولەکێک\nعەلی حەمەساڵح ئەندامی پەرلەمانی كوردستان رایگەیاند، بەھۆی ھێنانی ماسی بەقاچاخ، ھەزار حەوزی ماسی مایەپوچبون.\nلەپێگەی تایبەتی خۆی لەتۆڕی كۆمەڵایەتی فەیسبوك، عەلی حەمەساڵح نوسیویەتی، “ئافەرین بۆ خۆتان حوکمڕانیتان حوکمڕانێک سەرقاڵی قاچاخی ماسی و بزن و مانگاو و کاھوو ئۆتۆمبیل و ھێلکەو دوگ و دەرمان ….. ھتد چۆن موچەو ژیانی خەڵکی چۆن لەبیرە؟”\nلەبەشێكی دیكەی پۆستەكەیدا، عەلی حەمەساڵح نوسیویەتی، “ھیچ دەسەڵاتێک نیە لەدونیادا ھێندە ئێوە دوژمنی میللەتی خۆی بێت و سامانی نیشتیمانەکەی خۆی لەناوببات. بەھۆی ھێنانی ماسی بەقاچاخ، ھەزار حەوزی ماسی مایەپوچبون ھەزاران کەسیش جگە لە زیانی گەورە، بێکار دەبن. ئێستا کۆنتێنەرێک ماسی بە 25 وەرەقە . 400 حەوزی ماسی مۆڵەتی لە وەزارەت ھەیەو نزیکە 600 تاوەکو ئێستا بێ مۆڵەتە.\n“ویژدان و ئەخلاقتان چۆن ڕێگا بەوەدەدات لەبەر بڕێک پارەی حەرامی کەم، کە ھیچ لە سەرمایەی ئێوە ناگۆڕێت، سامانی ماسی لە ناوببەن!!بەڕێزێک لە کەلار چەند ساڵە کەسابەت دەکات، 60 ملیۆن دیناری ھەبوو، کردیە حەوزی ماسی و قاچاخی ئێوە مایە پوچی کرد.”\n[:ckb]سوپای پاسداران: تۆڵەی فەخرەدینزادە لەئیسرائیل دەكەینەوە[:]